Агробанк: Хоразмда пресс-тур уюштирилди\nПахтани етиштиришдан тортиб, ундан тайёр маҳсулот ишлаб чиқаришгача бўлган босқичларни ўз ичига қамраб олган кластер Ўзбекистон пахтачилигининг келажаги сифатида қаралмоқда. Айни вақтда жараённи ягона технологик занжирга бирлаштирган ушбу мажмуалар соҳада инновацион иқтисодиётга ўтишнинг муҳим босқичи ҳисобланади.\nПресс-тур иштирокчилари дастлаб, Хонқа туманидаги «Хоразм Тех» пахта–тўқимачилик кластерига тегишли «Даврон» фермер хўжалиги иш фаолияти билан танишишдан бошлади. Ушбу хўжалик кластер билан ҳамкорлик қилаётган тумандаги 177 фермер хўжалигининг бири.\nПахта терими охирлаб бораётган, Хоразм вилояти пахта топшириш мажбуриятини уддалаган бўлсада, далада ҳосил мўл.\nШундан сўнг журналистлар «Хоразм Тех» пахта тозалаш заводига ташриф буюриб, пахтани қабул қилиш ва унга ишлов бериш жараёнини кўздан кечирдилар.\nМазкур заводда 32 та бонт бўлиб, уларнинг ҳар бирида 500-600 тонна пахта қўйилар экан. 4-5 ой давомида тайёр бўлган пахталар, қайта ишлаш цехига ўтказилади. Ушбу жараёнлар ҳам иштирокчиларнинг диққат марказида бўлди.\n– Пахта хомашёсини етиштириш ва ип калава ишлаб чиқариш билан шуғулланамиз, – дейди «Хоразм Тех» пахта–тўқимачилик кластери раҳбари Сарвар Нурметов. – Энг яқин молиявий ҳамкоримиз «Агробанк» бўлиб, 79 миллиард 957 миллион сўм молиявий ёрдам олганмиз. Шундан 20 миллиард 287 миллион сўм 2020 йилда терим пулларини тарқатиш учун олинган. Калава ипларни Туркия, Хитой, Россия етказиб беряпмиз. Яқиндан Афғонистон ва Покистон билан ҳамкорликни йўлга қўйдик.\nЖурналистлар мазкур корхонанинг ишлаб чиқариш жараёни билан яқиндан танишди. Пахта хомашёсини етиштириш ва ип калава ишлаб чиқариш фаолиятлари билан шуғулланувчи «Хоразм Тех»да 680 нафар иш ўрни яратилган. Ушбу лойиҳанинг умумий қиймати 22,6 миллион долларни ташкил этади. «Агробанк» акциядорлик тижорат банкининг молиявий кўмагида кластер корхонасини янада кенгайтириш режалаштирилган. Мисол учун, 2021 йилда 20 миллион погона метр мато ишлаб чиқариш цехи ишга тушади. 12 миллион долларлик ушбу лойиҳани ҳам «Агробанк» қўллаб-қувватламоқда. Пресс-тур давомида «Агробанк» акциядорлик тижорат банкининг Хонқа туман филиалидаги иш жараёнлари, хизмат кўрсатиш сифати ва бошқалар яқиндан ўрганилди.\nШунингдек, тадбир иштирокчилари Хива туманидаги Банк хизматлари филиалида ҳам бўлишди. Аҳоли гавжум манзилда ташкил этилган ушбу ихчам банк хизмати 2 минг 700 мижозга эга. Улар орасида «Хива кластер» ҳам бор.\n– «Агробанк» бизнинг ҳар бир лойиҳамизга молиявий кўмак бермоқда, –дейди «Хива кластер» масъулияти чекланган жамияти вакили Қаҳрамон Матёқубов.\n– Мисол учун, биргина ёғ- мой ишлаб чиқариш лойиҳаси учун банкдан бир миллион йигирма минг доллар молиявий ёрдам олдик. Хитойдан олиб келинган ускуналар 24 соатда 200 тонна чигитни қайта ишлайди. Шунингдек, кунига 30 тонна донни қайта ишлаш цехида ҳам қурилиш ишлари якунланиб қолди. Йил якунига қадар ҳар икки лойиҳа ишга тушади ва 200 иш ўрни яратилади. 2019 йилда ташкил этилган «Хива кластер»и 107 фермер хўжалиги билан шартнома тузиб, уларнинг 18 тонна ҳосилини қабул қилмоқда. Кластерга жорий йилда «Агробанк» дан пахта хом-ашёсини етиштириш ва йиғиб олиш учун 45,8 миллиард сўм молиявий ёрдам олдик. Унинг 37 миллиард сўми фермерларга имтиёзли тарзда берилган бўлса, қолгани терим пули сифатида тўланди.\nДарҳақиқат, кластер тизимида хомашё етиштирувчидан бошлаб, уни қайта ишловчигача ҳамма маҳсулот сифатига бирдек жавобгар бўлар экан. Чунки, якуний жараёнда товарни сотишдан тушган қўшимча қийматнинг бир қисми шу ишга ҳисса қўшган меҳнаткашларга тақсимланади. Қолаверса, ишлаб чиқариш жараёнида янги иш ўринлари пайдо бўлади. Шунингдек, улар ўзлари ишлаб чиқарган маҳсулотлардан эркин фойдаланади, нархни, сотиш ҳажмини ҳам мустақил белгилайди.\nАгробанк: Туркиянинг Эксимбанки билан узоқ муддатли келишув шартномаси имзоланди\n«Агробанк» Мирзаобод филиали собиқ бошқарувчиси ва бошқаларнинг талон-торожликлари фош этилди\nАгробанк: Савдони молиялаштириш халқаро Ислом корпорацияси билан ўзаро манфаатли келишувга эришилди\nАгробанк: Зангиота туманида банк молиявий кўмаги асосида замонавий иссиқхона фаолияти йўлга қўйилди


Душанбеда "Осиё юраги – Истанбул жараёни" конференцияси бўлиб ўтди | Najot.org\nДушанбеда «Осиё юраги – Истанбул жараёни» конференцияси бўлиб ўтди\n03.04.2021 Нажот 0 коментариев Душанбе,Осиё юраги – Истанбул жараёни\nДушанбеда "Осиё юраги – Истанбул жараёни" конференцияси бўлиб ўтди\n"Осиё юраги – Истанбул жараёни" мулоқотининг Душанбе шаҳрида 29-30-март кунлари ташкил этилган навбатдаги, 9-вазирлар конференциясида пандемия шароитига қарамай барча иштирокчилар фаол қатнашди. «Тинчлик ва тараққиёт учун келишувни мустаҳкамлаш» деб номланган Душанбе йиғилишининг аҳамияти нимада? Бу йиғилишнинг асосий мақсади – Афғонистон муаммосини ҳал этиш йўлидаги самараси ҳақида кузатувчилар фикри қандай?\nКонференсиянинг 15 иштирокчи давлатлари, етакчи ва донор давлатлар, шунингдек, онлайн иштирок этган давлатлар ҳамда минтақавий ва халқаро ташкилотлар вакиллари Афғонистонда тинчлик ўрнатиш масаласида фикр алмашишди. Афғонистондаги вазиятни барқарорлаштириш ҳамда унинг ижтимоий-иқтисодий тикланишига ёрдам бериш мақсадида хавфсизликни таъминлаш ҳамда минтақавий иқтисодий ҳамкорликни янада ривожлантириш, шунингдек, иштирокчи мамлакатлар ўртасида ўзаро ишончни мустаҳкамлаш чораларини кучайтириш масалаларига бағишланган муҳокамалар ташкил этилди. Афғонистон муаммосини тинч йўл билан ҳал қилиш, “терроризм” ва гиёҳванд моддалар ноқонуний айланишига қарши кураш масалалари муҳокама этилди. Шунингдек, 2020-йилнинг 12-сентябрида Доха шаҳрида бошланган Афғонистоннинг ички тинчлик музокараларига алоҳида эътибор қаратилди.\nМаълумки, Дохада толиблар билан тузилган битим шартларига кўра, АҚШ 2021-йилнинг 1-майига қадар Афғонистондан ўз қуролли қўшинларини олиб чиқиши шарт эди. Ўтган ҳафта АҚШ Президенти Жо Байден техник сабаблар туфайли битимда келишилган муддатларга риоя қилиш мушкул эканлигини айтди.\nКузатувчилар фикрича, АҚШ қўшинлари Афғонистонни тарк этиш-этмаслиги ягона масала эмас. Афғонистон тупроғида таъсир кучига эга бўлган ёки учинчи давлат “қўлини тортишини” талаб қилаётган бошқа давлатлар ҳам бор. Бу давлатларнинг аксарияти минтақада Афғонистон билан қўшни ва улар ўзаро мулоқот қилишлари учун ҳам “Осиё юраги – Истанбул жараёни” конференсияси қулай имконият яратиб беради.\nСиёсатшунос Жўрабек Маҳмудовнинг айтишича, пандемия шароитига қарамай Душанбедаги йиғилиш баъзи давлатларнинг ўзаро мулоқоти учун ҳам яхши имконият бўлди.\n“Масалан, Эрон томони Афғонистондан АҚШ чиқиб кетиши тарафдори. Ҳиндистон ҳам “афғон халқи ўз тақдирини ўзи белгилаши” лозимлигини таъкидлайди ва Покистон Афғонистон ички ишларига аралашмаслигини истайди. Аммо Покистон Афғонистондан воз кечиб кетишни истамайди. Шунинг учун Ҳиндистон ҳам Афғонистонда қолмоқда ва турли лойиҳаларни амалга оширмоқда. Душанбедаги мулоқотлар ана шундай томонларнинг фикр алмашиши, балки ўзаро келишиб олиши учун қулай имконият бўлди. Аммо давлатлар орасидаги ўзаро келишувлар тафсилотлари ёки уларнинг қанчалик самара бериши ҳақида гапиришга ҳали эрта”, — дейди таҳлилчи.\nТаъкидлаш лозимки, Афғонистон тинчлигига йўналтирилган бу халқаро платформанинг навбатдаги йиғилиши Тожикистонда ўтказилиши ҳам бежиз эмас. Тожикистон узоқ йиллардан бери турли халқаро йиғилишларда Афғонистон тинчлиги муаммосини муҳокамага тортиб келади. Жорий конференсия жараёнида ҳам Тожикистон Президенти Имомали Раҳмон Афғонистон Президенти Ашраф Ғани билан мулоқоти пайтида Тожикистонда тинчлик ўрнатилишида Бурҳониддин Раббоний ва марҳум афғон қўмондони Аҳмадшоҳ Масъуднинг хизмати беқиёс эканлигига ишора қилиб, 1997-йил “Тожикистонда тинчлик битими имзоланишида Афғонистоннинг ўша пайтдаги давлат раҳбарларининг ёрдами катта” эканлигини таъкидлади.\n“Мустақиллик неъматлари биз учун жуда қимматга тушди. Мамлакатимизда миллий ярашиш жараёни беш йилга чўзилди. Мен бу ерда севимли миллатимнинг ҳаёти, маънавий ва моддий йўқотилишлари ҳақида гапириб ўтирмайман. Мен, шунчаки, ўша оғир кунларда ўша пайтдаги афғон раҳбарлари бошқа дўст мамлакатлар қатори тожикистонликларнинг тинчлик жараёнини қўллаб-қувватладилар ва бизга самимий ва қардошлик ёрдам кўрсатдилар”, — деди Тожикистон президенти.\nАйни пайтда Тожикистон томони Афғонистон минтақадаги муҳим ҳамкор бўлиб қолишини таъкидлаш баробарида, қўшни мамлакатдаги ҳарбий таранглик, айниқса, Тожикистон билан чегара ҳудудларда “террорчиларнинг” фаоллашуви ва гиёҳванд моддалар ноқонуний айланиши ташвишланарли эканлигини таъкидлади.\nКонференсияда Ўзбекистон Ташқи ишлар вазири Абдулазиз Комилов ҳам нутқ сўзлаб, Афғонистонда тинчлик ўрнатилишидан Ўзбекистон ҳам манфаатдор эканлигини таъкидлади.\n“Ўзбекистон Афғонистоннинг тинч, мустақил ва ўзини ўзи таъминлайдиган давлат сифатида шаклланишидан манфаатдор. Афғонистон заминида тинчлик мустаҳкам бўлса, бу бутун Марказий Осиё учун барқарорлик ва фаровонлик гарови ҳисобланади. Шу нуқтаи назардан Ўзбекистон Афғонистонга нисбатан яхши қўшничилик, ўзаро ҳурмат ва тенглик тамойилларига асосланган дўстона сиёсат юритмоқда”, – деди Абдулазиз Комилов.\nЎзбекистон Ташқи ишлар вазирлигидан берилган маълумотга кўра, Комилов Афғонистон можаросини сиёсий йўл билан ҳал этишнинг муҳимлигини таъкидлаб, Ўзбекистоннинг халқаро ҳамжамият билан Афғонистондаги инфратузилма ва иқтисодий лойиҳаларни амалга ошириш, хусусан, “Сурхон – Пули-Хумри” электр узатиш линияси ва “Мозори-Шариф – Қобул – Пешовар темир йўлини қуришнинг муҳим жиҳатларини қайд этиб ўтган.\n“Осиё юраги – Истанбул жараёни” Афғонистон ва Туркиянинг қўшма ташаббуси бўлиб, унинг биринчи конференцияси 2011-йил 2-ноябрда Истанбулда ташкил этилганди. “Осиё юраги – Истанбул жараёни” вазирлар конференциялари 2012-йил Қобулда, 2013-йил Олмаотада, 2014-йил Пекинда, 2015-йил Исломободда, 2016-йил Амритсарда, 2017-йил Бакуда ўтказилган. 2019-йил 9-декабрда Истанбулда “Тинчлик, шериклик, фаровонлик” мавзусида ташкил этилган бўлиб, ўтган “Осиё юраги – Истанбул жараёни” конференциясида навбатдаги йиғилиш 2021-йил Тожикистонда ўтказилишига келишиб олинган эди.\nИжтимоий-сиёсий масалалар бўйича таҳлилчи Абдулло Расулов фикрича, Душанбе анжуманидан кўп нарса кутмаслик керак.\n“Албатта, Афғонистонда тинчлик ўрнатилиши йўлида Тожикистон тажрибасини қўллаш ҳақида кўп гапирамиз. Аммо ўтган асрнинг 90-йиллари Тожикистонда кузатилган фуқаролар уруши билан Афғонистондаги вазиятни қиёслаб бўлмайди. Афғонистонда ҳолат жуда мураккаб ва у ерда тинчлик ўрнатилиши номаълумлигича қолмоқда. Айни пайтда Душанбеда ўтказилган мулоқотлар, албатта, яхши, аммо бундай мулоқотлардан катта натижалар, самаралар кутиш ҳам тўғри эмас. Бу мулоқотни шу йўлдаги навбатдаги бир қадам, деб баҳолаш мумкин, холос, ундан ортиқ эмас. Тинчликка эришиш учун яна қанча йўл бор, бу ҳам номаълум”, — дейди таҳлилчи.\nТожикистон Ташқи ишлар вазирлигидан берилган маълумотга кўра, “Осиё юраги — Истанбул жараёни” вазирларининг тўққизинчи конференцияси давомида кузатилган яна бир тарихий воқеа Жаҳон банкини ушбу жараён учун халқаро донор ташкилот сифатида қабул қилишга қарор қилингани бўлди.\nТожикистон ва Афғонистон ташқи ишлар вазирлари Сирожиддин Муҳриддин ва Муҳаммад Ҳанифа Атмар раислигида ўтказилган конференция сўнгида “Тинчлик, сиёсат ва хавфсизлик масалаларида ҳамкорлик”, “Гиёҳванд моддаларга қарши кураш”, “Қочқинлар ва ватанга қайтганлар”, “Иқтисодий ҳамкорлик”, “Минтақавий ва халқаро ташкилотларнинг аҳамияти”, ”Ишончни мустаҳкамлаш чоралари” масалалари бўйича Душанбе декларацияси қабул қилинди.\n← Байден АҚШни қайта тикламоқчи\nТрамп ва унинг тарафдорлари Соса-Соlа маҳсулотларига бойкот эълон қилишди →\nБайден АҚШни қайта тикламоқчи АҚШ Президенти Жо Байден 31-март куни...


Coca Cola 2019 йилги мавсум учун Суперлига ҳамда Ўзбекистон Кубогининг титул ҳомийсига айланди / Ўзбекистон янгиликлари, энг сўнгги хабарлар\nСПОРТ 0 Шархлар 571 кўрилди\nБироқ кеча — 4 март куни Coca Cola ўз таклифини ўзгартирди. Бу таклиф Профессионал футбол лигаси учун олдинга ташланган қадам бўлиши мумкин эди. Унга кўра, компания нафақат Суперлига, балки Ўзбекистон кубоги мусобақаси учун ҳам ҳомийлик қилади. Бу ҳақда ЎФА матбуот хизмати хабар қилди.\nРавшан Эрматов бригадаси билан Хитой Суперлигасининг энг муҳим беллашувни бошқарди\nCoca-Cola ва Fanta ичимликларини қалбакисидан қандай фарқлаш мумкин?


Москвада ЙТҲ содир этган қирғизистонлик ҳайдовчи рулда ухлаб қолган · Ынтымак Media\nМосква марказида йўл транспорт ҳодисасини содир этган ва бир нечта кишини уриб юборган Қирғизистон фуқароси бўлмиш такси ҳайдовчиси газ педалини тормоз билан адаштириб қўйганини айтмоқда.\nУнинг сўроқ қилиниши акс этган видео якшанба куни Россия ИИВ Москва шаҳар бошқармаси сайтида эълон қилинди. Ҳибсга олинган шахс алкоголь қабул қилмаслигини, авария содир этилгунга қадар рулда 20 соатга яқин бўлганини, унга қадар эса икки соат ухлаганини айтмоқда.\nУнинг сўзларига қараганда, Россия пойтахтида бир ой бўлган, ҳайдовчилик ҳуқуқини берувчи ҳужжатни 2013 йилда олган, ҳайдовчилик тажрибаси эса икки йил экан. Ҳибсга олинган фуқаро юз берган ҳодисадан афсусда эканлигини билдирди. Бундан аввал Россиянинг «Интерфакс» ахборот агентлиги ўз манбасига таянган ҳолда, Москва марказидаги ҳодиса рулда ухлаб қолган такси ҳайдовчисининг айби билан юз берганини маълум қилган эди.\n«Тиббий кўрик такси ҳайдовчиси Анарбек Чингизнинг организмида алкоголь йўқлигини кўрсатди», — дея хабар берди «Интерфакс» суҳбатдоши.\nМосква марказидаги Ильинка кўчасида таксист йўл белгисига эътибор бермай машинасини пиёдалар йўлагига чиқариб юбориб, йўловчиларни уриб юборди. Ҳодиса оқибатида ҳалок бўлганлар йўқ. Етти кишига тиббий ёрдам кўрсатилди. Мексиканинг Москвадаги элчихонаси Twitter’ида жароҳат олганларнинг икки нафари Мексика фуқароси экани айтилади. Улар “кичик” жароҳат олди ва уларнинг аҳволи “барқарор” ҳолатда.\nМосква шаҳар полицияси баёнот бериб, такси ҳайдовчиси автомобил устидан назоратни йўқотганини, шу сабабли автомобиль Қизил майдон яқинида пиёдалар йўлагига чиқиб кетганини маълум қилди. Бу майдон – футбол бўйича жаҳон чемпионатини томоша қилиш учун Россияга келган хорижлик сайёҳлар келадиган асосий жойлардан биридир.\nҚирғизистон ташқи ишлар вазирлигининг расмий вакили Айман Кулукеева Facebook орқали баёнот бериб, Қирғизистон ТИВ вазиятни кузатиб бораётганини маълум қилди.\nМосквадан 402 нафар Қирғизистон фуқароси учиб келди\nМосквада полиция ходимини ўлдирганликда айбланган қирғизистонлик 18 йилга ҳукм қилинди\nМосквада терактни режалаштириш айби билан қирғизистонлик ушланди\nЎшда Москва давлат университетининг филиали очилади\nБишкек-Ўш йўлидаги ҳалокатда икки киши вафот этди\nМосквадан Ўшга учган самолёт фавқулодда Самара шаҳрига қўнишга мажбур бўлди\nРоссияда 7-қаватдан қулаган қирғизистонлик йигит вафот этди\nМосквада қирғизистонлик икки ёшли қиз 3-қаватдан қулаб тушди


19 январ 2020, Тошкент вақти: 01:36\nСоғлиқни сақлаш вазирлиги ахборот хизмати республикадаги туғруқхона ва ҳомиладор аёлларга хизмат кўрсатиш тиббий муассасаларида кенг кўламли текширувлар ўтказмоқда.\nЎзА агентлигида чоп этилган хабарда айтилишича, шу кунга қадар ўтказилган текширувлар натижасида аниқланган камчиликлар ортидан мамлакат бўйлаб жами туғруқхоналардаги 31 раҳбар лавозимидан озод этилган ва уларга нисбатан интизомий чоралар қўлланилган.\nРасмий хабарга кўра, камчиликларни аниқлаш учун алоҳида ишчи гуруҳлар тузилган ҳамда аҳоли орасида сўровлар ўтказилган.\nШу кунда мамлакатда аёлларга босқичма-босқич перинатал ёрдам кўрсатишга ихтисослашган 210 та туғруқ муассасаси борлиги, уларда жами 2 минг 635 акушер-гинеколог ишлаётгани айтилади.\nЧет элда ота-онасиз қолган болалар Ўзбекистонга қайтарилади\nЎзбекистон фуқароларининг хорижда ота-онаси қарамоғидан маҳрум бўлган вояга етмаган болалари Ички ишлар вазирлиги томонидан ватанига қайтарилади. Мазкур тартиб Вазирлар Маҳкамасининг жорий йил 7 январидаги 6-сонли қарори билан тасдиқланган.\nNorma ахборот-ҳуқуқий порталининг маълум қилишича, мазкур меъёр Ўзбекистонда доимий яшайдиган фуқаролиги бўлмаган шахсларнинг болаларига нисбатан ҳам татбиқ этилади. Бунда 3 ёшгача бўлган болалар Ички ишлар вазирлиги ва Соғлиқни сақлаш вазирлиги билан биргаликда олиб келинади.\nБолаларнинг туғилганлик тўғрисидаги гувоҳномалари мавжуд бўлмаса, республиканинг хориждаги дипломатик ваколатхоналари ва консуллик муассасалари уларнинг фуқаролик мансублигини тасдиқлайдилар ва мамлакатига кириш (қайтиш) ҳуқуқини берадиган вақтинчалик ҳужжатни расмийлаштирадилар.\nТашқи ишлар вазирлиги, шунингдек Ўзбекистоннинг хориждаги дипломатик ваколатхоналари ва консуллик муассасалари ота-онасиз қолган болалар ҳақидаги маълумотларни олганидан кейин зудлик билан ТИВнинг Консуллик-ҳуқуқий департаментига юборади. Ўз навбатида, департамент бир иш куни давомида маълумотларни ИИВнинг Ҳуқуқбузарликлар профилактикаси бош бошқармасига (ҲПББ) юборади. ҲПББ 15 кун ичида болалар бўйича барча маълумотларни жамлаб, ИИВнинг масъул ходимларини, зарурат туғилганда Соғлиқни сақлаш вазирлиги ходимларини ҳам болаларни қайтариш учун улар турган мамлакатга юборади.\n3 ёшдан ошган болалар Ўзбекистонга қайтарилганидан кейин Вояга етмаганларга яшаш жойи бўйича ижтимоий-ҳуқуқий кўмак кўрсатиш марказига, 3 ёшгача бўлганлари эса болалар уйига жойлаштирилади.\nЎзбекистонда она-онаси ёки уларнинг ўрнини босувчи шахслари бўлган болалар қайтарилганидан кейин уларга берилади.\nҚарор шу йил 8 январидан қонуний кучга кирган.\nХитой ширкати JV MAN Auto-Uzbekistan муассислари таркибига кирди\nСўнгги йилларда Марказий Осиё мамлакатлари ҳам Sinotruk юк машиналарини кўп сотиб олмоқда.\nХитойнинг “Sinotruk” ширкати “JV MAN Auto-Uzbekistan” МЧЖ қўшма корхонаси муассислари таркибига кирди ва корхона устав фондига 12,1 млн доллар ҳажмида бевосита инвестициялар киритди. Бу ҳақда “Ўзавтосаноат” АК матбуот хизмати маълум қилади.\nМаълумотларга кўра, “Ўзавтосаноат” АЖ, “Sinotruk International Investment Limited” ва “MAN Truck & Bus SE” ўртасида эришилган келишувга мувофиқ JV MAN Auto-Uzbekistan базасида UZ TRUCK AND BUS MOTORS қўшма корхонаси ташкил этилади.\nХитой компанияси томонидан киритилган инвестициялар ишлаб чиқариш қувватини йилига 3 минг техникадан 6 минг донага етказишга йўналтирилиши, лойиҳа яна 100 дан зиёд иш ўрни барпо этилишига имкон яратиши айтилмоқда.\n“Ушбу қарор бозорни арзонроқ, шу билан бирга сифатли бўлган, рақобатбардош ва харидорлар учун ҳамёнбоп юк автомобиллари билан таъминлаш, республика ичида турли брендлар ўртасида рақобатни ошириш, шунингдек юк кўтариш қобилияти 5 тоннадан 70 тоннагача бўлган, жумладан самосваллар ишлаб чиқаришни ўзлаштириш мақсадида қабул қилинди”, дейилади “Ўзавтосаноат” хабарномасида.\n“Sinotruk” ширкати Хитойда оғир юк автомобиллари ишлаб чиқариш ва экспорт қилиш бўйича пешқадам компания бўлиб ҳисобланади. “Sinotruk” юк машиналари Марказий Осиё мамлакатларида ҳам машҳур.\nЎзбекистонда ўтган йили қарийб 7000 киши қамалди\nЎзбекистонда 2019 йилда 6 957 нафар шахс панжара ортига юборилди. Бу ҳақда Олий суд матбуот хизмати маълумот тарқатди.\nҚайд этилишича, ўтган йили Ўзбекистонда судланган шахслар сони 27 603 нафарни ташкил этиб, шундан 6 957 нафар шахсга озодликдан маҳрум қилиш ва 19 278 нафарига бошқа турдаги жазолар тайинланган, 1 368 нафар шахсга эса шартли жазо берилган.\n“Судланган шахсларнинг 24 491 нафари эркаклар, 3 112 нафари аёллар, 10 700 нафари ёшлар (шу жумладан 497 нафари вояга етмаганлар) ва 873 нафари 60 ёшдан ошган шахслар”, дейилади Олий суд хабарномасида.\nУмумий олганда ўтган йили жиноят ишлари бўйича судлар томонидан 36 845 нафар шахсга нисбатан 28 846 та иш кўриб чиқилган. Мазкур кўрсаткичлар, Олий суд қайдича, 2018 йилга нисбатан шахслар бўйича 24,2 фоизга, ишлар бўйича эса 24,4 фоизга камайган.\nСергей Лавровни Президент Мирзиёев 2019 нинг 2 майида Тошкентда қабул қилган эди.\nРоссия Федерацияси ташқи ишлар вазири Сергей Лавров 15 январь куни Ўзбекистонга келди.\nЎзА ахборот агентлигининг хабар қилишича, Ислом Каримов номидаги Тошкент халқаро аэропортида Сергей Лавровни Ўзбекистон Республикаси ташқи ишлар вазирининг биринчи ўринбосари Илҳом Неъматов, Россиянинг Ўзбекистондаги Фавқулодда ва мухтор элчиси Владимир Тюрденев ва бошқалар кутиб олган.\nЛавровнинг Ўзбекистон Ташқи ишлар вазирлигида музокара ўтказиши ва Москва давлат халқаро муносабатлар институтининг Тошкент шаҳридаги филиалига бориши кўзда тутилгани хабар қилинди.\n"Музокаралар давомида икки томонлама сиёсий, савдо-иқтисодий ва маданий-гуманитар ҳамкорликнинг қатор масалалари муҳокама қилинади. Ташқи ишлар вазирликлари ўртасида 2020-2021 йилларга мўлжалланган Ҳамкорлик дастурини имзолаш режалаштирилган" дейилган хабарда.\n181 та корхона бир йилда атроф-муҳитга 808 минг тонна зарарли ташланма чиқармоқда\nРеспублика бўйича 181 та корхона атмосферага маълум миқдорда зарар келтиради ва улардан йилига атроф-муҳитга 808 минг тонна ташланмалар чиқарилади.\nБу ҳақда Экология ва атроф-муҳитни ривожлантириш давлат қўмитаси бошқарма бошлиғи Тўлаган Абдулғозиев баёнот бергани тўғрисида kun.uz хабар қилди.\nАбдуоғозиев ҳавони ифлослантириш даражаси юқори бўлган корхоналар сифатида Олмалиқ тоғ-металлургия комбинати), йирик кимё заводлари, жумладан, Навоий азот заводини мисол қилиб келтирган.\nЭкология ва атроф-муҳитни ривожлантириш давлат қўмитаси вакилига кўра, Ўзбекистонда ҳавони ифлослантириш даражасини аниқлаш рейтинги тузилмайди. "Аввалига рейтинг талабларини ишлаб чиқиш зарур" деган Тўлаган Абдулғозиев.\n2019 йили 156 миллиард сўмлик авторақам сотилди\n2019 йили avtoraqam.uzex.uz вебсайтида онлайн-аукцион орқали 156,1 миллиард сўмлик 36,3 мингдан зиёд чиройли авторақам сотилди. Бунда энг арзон рақамлар бир миллион сўмдан зиёд бўлса, энг қиммати 91 миллиондан ортиқ сўмга белгиланган. Авторақамларнинг сотуви сон жиҳатдан 51,1 фоизга, ҳажми бўйича – 28,3 фоизга ўсди. Тузилган битта битимнинг ўртача қиймати 4,3 миллион сўмни ташкил этган.\nБу ҳақда Ўзбекистон Республика товар-хом ашё биржасида ўтказилган учрашувда биржа бошқарув раиси ўринбосари Ислом Иброгимов маълумот бергани тўғрисида ЎзА хабар қилди.\nCobalt, Spark, Nexia ва 2 та Matiz тўқнашди, 4 киши жароҳатланди\n14 январь куни соат 10:50 ларда Тошкентнинг Учтепа туманида Лутфий ва Фарҳод кўчалари чорраҳасида бешта автомобиль — Cobalt, Spark, Nexia ва иккита Matiz иштирокида йўл-транспорт ҳодисаси содир бўлди.\nБу ҳақда хабар қилган Тошкент шаҳар ИИББ матбуот хизматига кўра, Cobaltнинг 37 ёшли ҳайдовчиси светофорнинг тақиқловчи сигнали қаршисида турган бир нечта автомобиль билан тўқнашув содир этган.\nҲодиса натижасида Cobalt ҳайдовчисининг ўзи, Matiz ҳайдовчиси ва унинг йўловчиси, шунингдек, иккинчи Matiz йўловчиси турли даражадаги тан жароҳатлари олган. Ҳодиса сабаблари ўрганилаётгани хабар қилинди.\nТадқиқот: Ўзбекистонликларнинг 90 фоизи прописка тартибига қарши\nЎзбекистонда аҳолининг тахминан 90 фоизи барча регистрацион чекловларни бекор қилиш тарафдори. Бу ҳақда Кун.уз нашри Жаҳон банки тадқиқотчиси Уильям Сеиз ўтказган тадқиқот маълумотларига таянган ҳолда хабар қилади.\nТадқиқот муаллифи Ўзбекистонда ички миграцияга тўсиқ бўлаётган икки асосий омилни келтириб ўтган: прописка режими ва шаҳарда яшаш харажатларининг қишлоқ ҳудудларга нисбатан анча юқорилиги.\nТаъкидланишича, прописка режимини бекор қилиш билангина урбанизация фаоллашишига эришиб бўлмайди. Бунинг учун шаҳарларда арзон уй-жойлар қуриш суръатини ошириш керак. Ўтказилган сўровлар ўзбекистонликларнинг 80 фоиздан кўпроғи бу фикрга қўшилишини кўрсатган.\nТадқиқотчининг фикрича, аҳолининг кўчиш суръатлари сустлиги мамлакатда меҳнат унумдорлиги ва бандлик даражаси ўсишига салбий таъсир қилади.\nЎрганиш натижасида қуйидаги чоралар тавсия этилган:\nшаҳарларда кенг миқёсда арзон ижара уйларини қуриш ва ижара уй-жой бозорини шакллантириш (Сингапур, Гонгконг ва Хитой тажрибаси);\nкўчмас мулк дахлсизлигини таъминлаш (бу ўз навбатида инвесторларни уй-жой қуришга рағбатлантиради);\nҳам уй-жой қурилиши билан шуғулланувчи корхоналар, ҳам уй-жой сотиб олувчилар учун мақсадли субсидиялар ажратиш;\nшаҳарларни режалаштиришга (мактаб, шифохона ва бошқа ижтимоий объектлар жойлашуви) алоҳида эътибор қаратиш ва ҳк.\nЖаҳон банки расмий сайтида эълон қилинган тадқиқот банкнинг "Қашшоқлик ва тенглик" глобал амалиёти доирасида ўтказилган бўлиб, ундаги маълумотлар Жаҳон банки ва Тараққиёт стратегияси маркази ҳамкорлигида 2018 йилдан буён ўтказиб келинаётган "Ўзбекистон фуқароларини тинглаш" сўрови натижаларига асосланган.


Ғазо секторидаги Эрец назорат пункти ёнида Исроил ҳарбийлари қуролланган фаластинликни отиб ўлдирдилар.\nИсроил армияси вакилига кўра, исроиллик ҳарбийлар кийимида бўлган бу шахс ҳужум уюштириш ниятида бўлган.\nКеча Исроил ҳарбий вертолётлари “Хамас” гурухига қарашли объектларни бомбардимон қилиши оқибатида камида 10 нафар фаластинлик яраланган.\nАйни пайтда Фаластин парламенти раиси Аҳмад Қурай шанба куни истеъфо берган Маҳмуд Аббос ўрнига ҳукуматни бошқаришга розилик берар экан, жумладан шундай деди:\n- “Аввало мен тинчлик режасидан манфаатдор томонлар нуқтаи назарини билишни истардим. Улар фаластинликлардан нимани истайдилар, исроилликлар нима истайди ва нимани таклиф эта олишади. Мен “Йўл ҳаритаси”режасининг – тўртала муаллифи -- АҚШ, Европа Иттифоқи, БМТ ва Россия қандай кафолатлар бера олишларини билмоқчиман”, - деди Аҳмад Кураий.\nЯсир Арафат томонидан тавсия этилган Курраий номзодини Фаласти Озодлиги ташкилоти ва “Фатх” ҳаракати аъзолари бир овоздан қўлладилар.


Ўзбек-қирғиз чегарасида икки қирғизистонлик яраланди\n18 май 2021, Тошкент вақти: 11:51\n19 май куни ўзбек чегарачилари отган ўқдан қирғизистонлик бир эркак ва бир аёл яраланди.\nҚирғизистон Давлат чегара хизматининг маълум қилишича, воқеа Ўзбекистоннинг Фарғона вилоятига қарашли Каптархона аҳоли пунктида содир бўлган.\nМаълумотларга кўра, сешанба куни Қадамжойдан Қизилқия шаҳрига кетаётган ҳайдовчи Қирғизистонга қарашли автомашиналар тўхтатиши мумкин бўлмаган транзит ҳудудда тўхтаб, икки аёлни машинасига солган.\nБуни кўрган ўзбек чегарачилари машинани тўхтатмоқчи бўлган, бироқ ҳайдовчи чегарачилар талабига бўйсунмай, йўлда давом этган. Шундан сўнг ўзбек чегарачилари автомобилга қарата ўт очган, натижада ҳайдовчи ва аёллардан бири яраланган.\nШу аҳволда ҳайдовчи Қирғизистоннинг “Айрибас” назорат-ўтказиш пунктига етиб келган ва у ерда қирғиз чегарачилари унга биринчи тиббий ёрдам кўрсатишган.\nАйни пайтда Каптархонада яраланган икки қирғизистонлик Қизилқия шаҳридаги касалхонада экани айтилмоқда.\nҲозирда воқеа юзасидан текширув бошлаган.\n“Қирғизистон Давлат чегара хизмати содир бўлган нохуш воқеа сабаб ва ҳолатларини аниқлаш учун қирғиз ва ўзбек чегарачилари учрашувини ўтказишни режаламоқда”, дейилади Қирғизистон Чегара хизмати хабарномасида.


Ички ишлар тизимида янги тайинловлар амалга оширилди - xabar.uz\nИчки ишлар тизимида янги тайинловлар амалга...\n20.02.2021 23:17 0 3494\nИчки ишлар вазирининг шахсий таркиб бўйича буйруғи билан лавозим тайинловлари амалга оширилди.\nПолковник Вафоев Маҳкам Миржонович Олмазор тумани Ички ишлар органлари фаолиятини мувофиқлаштириш бошқармаси бошлиғи лавозимига тайинланди.\nТайинловга қадар М.Вафоев Тошкент шаҳар ИИББ бошлиғининг ўринбосари-ҳуқуқбузарликлар профилактикаси бошқармаси бошлиғи лавозимида фаолият юритган.\nПодполковник Қосимов Боситхон Абдирайимович Учқўрғон тумани ички ишлар бўлими бошлиғи лавозимига тайинланди.\nТайинловга қадар Б.Қосимов Наманган вилояти ИИБ ҳузуридаги тергов бошқармаси бошлиғининг ўринбосари лавозимида фаолият юритган.\nички ишлар тайинлов


Тошкентда коронавирусдан даволанаётган 212 беморнинг 13 нафари оғир аҳволда - Daryo\n10:44, 11.04.2020 58172\nТошкентда коронавирусдан даволанаётган 212 беморнинг 13 нафари оғир аҳволда\nЎзбекистонда коронавирусга чалинган беморлар сони 11 апрель соат 10:00 ҳолатига кўра 694 нафарга етди. Айни вақтда беморларнинг 212 нафари Тошкент шаҳрида даволанмоқда. Вазирлар Маҳкамаси ҳузуридаги Санитария-эпидемиология назорати давлат инспекцияси бошлиғи Нурмат Отабеков «Ўзбекистон 24» телеканалидаги чиқишида Тошкентдаги беморлар аҳволи ҳақида қисқача ахборот берди.\nМаълумот учун, 10 апрель соат 10:00 ҳолатига кўра Тошкентда 208 нафар бемор даволанаётгани маълум қилинган (Вирусологияда 98 нафар, Эпидемиологияда 110 нафар), улардан 14 нафарининг аҳволи оғир деб баҳоланаётгани таъкидланган эди.\nЭслатиб ўтамиз, Ўзбекистонда шу вақтгача аниқланган коронавирус билан касалланиш ҳолатларининг учтаси ўлим билан якунланди, 42 ҳолатда беморлар соғайишга муваффақ бўлди. Ўзбекистондан ташқарида камида 23 ватандошда касаллик аниқланган, уларнинг уч нафари вафот этган.\nМавзуга доир: Ўзбекистонда коронавирусга чалинганлар сони 694 кишига етди\n22:45, 13.11.2021 120746\n22:56, 15.11.2021 117406\n10:36, 06.12.2021 100005\n18:20 Бугун 40\n18:03 Бугун 10319\n18:00 Бугун 3674\n17:53 Бугун 2383\n23:11, 05.12.2021 81313\n23:45, 05.12.2021 77486\n08:04 Бугун 75147


Ислоҳотлар самараси: Замонавий армия, мустаҳкам мудофаа, салоҳиятли аскарлар\n07.12.2018 Чоп этиш учун\nТарих гувоҳ, ҳар бир қудратли давлатнинг асосий таянчи унинг халқи ва лашкари, замонавий тилда айтганда, армияси ҳисобланган. Ҳарбий маҳорати юқори бўлган қўмондон ва лашкарбошилар, баҳодирлар алоҳида эъзоз топган, юксак даражада қадрланган. Ер юзининг уч қитъасида давлат тузган Соҳибқирон бобокалонимиз Амир Темур ўгитлари жамланмаси “Темур тузуклари”да лашкар тузиш, унга тартиб бериш, баҳодирларни эъзозлаш, аскарни қадрлаш борасида муҳим ўгитларни баён этган.\nЖумладан, “Аскарни энг қуйи мартабадан олий мартабагача тарбиялаб кўтариш тузуки”да шундай ўгитни ўқиймиз: “Қайси бир сипоҳий ўзини кўрсатган бўлса, рағбатлантириб ҳақини адо этсинлар. Қайси бир сипоҳий хизматда юриб қарилик ёшига етаркан, уни ойлик-ҳакдан маҳрум этмасинлар ва мартабасидан туширмасинлар. Ҳеч бир сипоҳийнинг хизмати назардан четда қолмасин. Чунки улар давлат хизматида экан, боқий ҳаётларини фоний дунё нақди учун аямаганининг ўзи ҳам инъомга ва моддий таъминотга лойиқлигини билдиради. Уни инъомидан маҳрум қилиб, хизматларини кўрсатмасалар, ноинсофлик қилган бўлурлар”.\nШу сўзларнинг ўзиёқ Амир Темур ўз лашкарига, сипоҳийларига қанчалик даражада эътиборли эканидан, узоқни кўзлаб сиёсат юритганидан дарак беради. Яна бир буюк бобокалонимиз, моҳир лашкарбоши, ўн икки минглик қўшин билан рақибнинг юз минглик қўшинини мағлуб этган Заҳириддин Муҳаммад Бобурнинг сипоҳийларига кўрсатган намунаси, туни билан биргаликда қўриқчилик қилгани, аскарлари билан қорда кўмилиб ухлагани, оғир паллаларда қўшинини қандай руҳлантиргани ҳақидаги маълумотлар тарихий манбаларда битиб қўйилган.\nБиз ана шундай моҳир лашкарбошиларнинг, элим, юртим деб яшаган бобокалонларнинг авлодимиз. Бугунги кунда уларнинг ишларини муносиб давом эттириш, ёшларни ватанпарварлик руҳида тарбиялаш, армиямизнинг қудратини юксалтириш, замонавий ва тезкор ҳаракатланувчи, даврнинг долзарб чақириқларига муносиб жавоб бера оладиган армияни тузиш борасида Президентимиз раҳнамолигида кенг кўламда ишлар олиб борилмоқда.\nШуни алоҳида қайд этиш лозимки, Хавфсизлик кенгашининг жорий йил 10 январда бўлиб ўтган мажлисида Президентимиз томонидан белгилаб берилган йўналишлар амалиётга изчиллик билан татбиқ этилмоқда. Қуролли Кучларни ислоҳ қилишга оид 46 та норматив-ҳуқуқий ҳужжат қабул қилинди. 2018 йилнинг 9 январида “Ўзбекистон Республикасининг Мудофаа доктринаси тўғрисида”ги Қонун қабул қилинди.\nҚисқа давр ичида ҳарбий қисмларнинг тузилмалари тўлиқ янгиланди. Самарасиз ва бир-бирини такрорлайдиган ҳарбий қисмлар қисқартирилди. Бунинг натижасида қўшинларни сақлаб туришга кетадиган харажатлар камайди. Озиқ-овқат билан таъминлашда аутсорсинг тизими жорий этилди. Бу ҳарбий бўлинмалар жанговар тайёргарлигини ошириш, вақт кўрсаткичларини икки баробар қисқартириш имконини берди.\nҲудудларда ҳарбий-маъмурий секторлар ташкил этилди ва улар самарали фаолият юритмоқда. Биринчи марта давлат ва хўжалик бошқаруви органлари раҳбарлари, вилоят ҳокимлари ва уларнинг ўринбосарлари иштирокида йиғинлар ўтказилди. Соҳага ихтисослашган корхоналарни бирлаштирадиган Мудофаа саноати давлат қўмитаси ташкил этилди.\nБу ислоҳотлар негизида Бош қомусимиз, ҳуқуқий давлатчилигимиз асоси ҳисобланмиш Конституциямиз туради. Бош қомусимизнинг XVI — Мудофаа ва хавфсизлик боби, 125-моддасида шундай дейилади: “Ўзбекистон Республикаси Қуролли Кучлари Ўзбекистон Республикасининг давлат суверенитетини ва ҳудудий яхлитлигини, аҳолининг тинч ҳаёти ва хавфсизлигини ҳимоя қилиш учун тузилади. Қуролли Кучларнинг тузилиши ва уларни ташкил этиш қонун билан белгиланади”.\nМамлакатимизда армиямизнинг мудофаа салоҳияти, қудрати оширилмоқда. Ташқи сиёсатда эса тинчликсеварлик, биродарлик ва дўстлик сиёсати юритилмоқда. Армиямиз қудратини оширишдан кўзланган асосий мақсад зиддиятлар тобора кучайиб бораётган бугунги кунларда мамлакатимиз тинчлигини таъминлашдир. Зеро, Конституциямизнинг 126-моддасида таъкидланганидек: “Ўзбекистон Республикаси ўз хавфсизлигини таъминлаш учун етарли даражада Қуролли Кучларига эга”. Бу ўринда “Темур тузуклари”да баён этилган яна бир ўгитни келтириб ўтмоқ жоиз: “Амр қилдимки, душман уруш очмагунича ўзларича жангга кирмасинлар”.\nСергак ва серғайрат армия\nЎзбекистон Республикаси Президенти, Қуролли Кучлар Олий Бош Қўмондони Шавкат Мирзиёев кўрсатмасига биноан, Мудофаа вазирлиги қўшинларининг жанговар тайёргарлигини текшириш учун жорий йил 26 ноябрь эрта тонгда қўшинлар “Тревога!” сигнали билан юқори жанговар шайлик ҳолатига келтирилди. Мазкур тадбирдан кўзланган энг асосий мақсад жорий йил давомида Мудофаа вазирлиги қўшинлари ва бошқарув органларида амалга оширилган ишларни баҳолаш ҳамда таҳлил қилишдан иборат эди. Ҳозирга қадар Ўзбекистон армиясида бу каби текширув ўтказилмаган эди.\nДавлатимиз раҳбари 28 ноябрь куни Чирчиқ дала ўқув майдонида юқори даражадаги жанговар шайликка келтирилган бўлинмаларнинг махсус-тактик машқларини кузатди. Шу куни ўтказилган Ўзбекистон Республикаси Президенти ҳузуридаги Хавфсизлик кенгашининг кенгайтирилган таркибдаги йиғилишида Президентимиз ёшларда ҳарбий-ватанпарварлик руҳини мустаҳкамлаш масаласига алоҳида эътибор қаратди.\nАскарлар, ҳарбий хизматчилар шонли тарихимиз, юртимизда яшаб ўтган буюк қаҳрамонлар, саркарда ва қўмондонлар ҳаёти ва жасоратини чуқур билиши, улар билан ғурурланиши лозимлигини, Амир Темур, Жалолиддин Мангуберди каби аждодларимизнинг ғалабалари, стратегия ва тактикаларини дунёдаги кўплаб ҳарбий мактаб ва академияларда бугун ҳам ўрганишаётганини алоҳида қайд этди. Давлатимиз раҳбари аскарлар Ўзбекистон тарихи ва “Темур тузуклари” фанидан синов топшириши кераклиги, илғор ҳарбий қисмларга улуғ саркардаларимизнинг номини бериш, моҳир лашкарбоши боболаримиз ҳақида илмий тадқиқотлар, бадиий китоблар, фильмлар яратишга доир кўрсатмалар берди.\nПрезидентимиз яна бир неча муҳим масалаларга ҳам эътибор қаратди. Мамлакатимиз тинчлиги ва хавфсизлигини ишончли таъминлаш билан бевосита боғлиқ бўлган ҳарбий таълим масаласига биринчи даражали эътибор қаратиш, мактаблардаги ҳарбий тайёргарлик дарсларига шу ҳудудда хизмат қилаётган, юксак инсоний фазилатлар ва касбий хусусиятларга эга офицерларни жалб этиш, ўқувчиларни ҳарбий қисмларга олиб бориш ва хизмат жараёнлари билан яқиндан таништириш бўйича топшириқлар берилди.\nХусусан, бугунги куннинг ўзига хос талаблари, давр чақириқларини ҳисобга олиб руҳан чиниққан аскарларни тарбиялаш, уларни психологик жиҳатдан юксак даражада тайёрлаш масаласига алоҳида тўхталиб ўтди. Бу жараёнда замонавий методлар, инновацион ғоялардан фойдаланиш, шонли тарихимиз, буюк саркардалар ҳаёти ва меросини ўрганиш муҳим ўрин тутади.\nШунингдек, ҳарбий хизматга чақирилувчиларни тиббий кўрикдан ўтказишнинг мутлақо янги, самарали тизимини яратиш, ҳарбий хизматга чақирув комиссияларининг фаолиятини ислоҳ қилиш, замонавий талаблар асосида шаффоф ва мукаммал тизим яратиш масаласи Президентимиз томонидан алоҳида таъкидланди. Бу жараёнда амалга оширилиши керак бўлган ишларга урғу берилди.\nБундан ташқари, ҳарбий хизматга чақирув муддатини совуқ қиш кунларида амалга ошириш ҳам ўзини оқламаётган амалиёт экани қайд этилди. Эндиликда, муддатли ҳарбий хизматга чақирилаётган ёшлар она Ватан олдидаги муқаддас бурчларини ўташни баҳор ойларида бошлаши кераклиги борасида топшириқлар берилди. Чунки, бу фаслда об-ҳаво анчайин иссиқ бўлади, аскарларнинг ҳарбий ҳаётга кўникиши осон кечади, улар учун қулай шароит яратилади. Бу эса Президентимиз томонидан бўлажак аскарларга кўрсатилаётган оталарча ғамхўрликнинг яққол намунасидир.\nЎзбекистон Республикаси Президенти ҳузуридаги Хавфсизлик кенгашининг кенгайтирилган таркибдаги йиғилишида Олий Мажлис Қонунчилик палатаси ва парламент олдида турган бир қатор муҳим вазифалар ҳам белгилаб олинди. Хусусан, Мудофаа доктринасининг амалга оширилиши устидан парламентнинг доимий назоратини ташкил қилиш лозимлиги қайд этилди. Бунда қўмиталар аъзоларининг жойларга, ҳарбий қисмларга мунтазам равишда чиқишларини ташкил қилиш, Қуролли Кучлар таркибий тузилмалари раҳбарларининг ахборот ва ҳисоботларини Қонунчилик палатаси ва қўмита йиғилишларида доимий эшитиб бориш ҳамда парламент назоратининг бошқа шаклларидан фойдаланилади.\nҲар қандай ислоҳотнинг асосини қонунчилик ташкил этади. Шундагина ислоҳот кутилган натижасини беради. Чунки, пойдевори мустаҳкам биногина узоқ йиллар мобайнида хизмат қилади. Қуролли Кучларни модернизация қилиш жараёнида ҳам ҳуқуқий асосларни яратиш, мустаҳкам ва мукаммал қонунчиликка эга бўлиш долзарб масалалардан биридир. Бу жараёнда эса қонун чиқарувчи орган — парламент локомотив вазифасини ўташи керак бўлади.\nБундан ташқари, парламентнинг вакиллик функциясидан самарали тарзда фойдаланиш давр олдимизга қўяётган муҳим талаблардан биридир. Бу жараёнда депутатлар ва ҳарбийларнинг доимий мулоқотини йўлга қўйиш муҳим аҳамият касб этади. Шу мақсадда депутатлар сайлов округларига чиқиб, у ерда жойлашган ҳарбий қисмлар, таълим масканларида ҳарбий хизматчилар ва ёшларни ҳарбий ватанпарварлик руҳида тарбиялаш борасидаги ишларда мададкор бўлиши лозим. Маънавий-ахлоқий тадбирлар орқали юртимиздаги ҳар бир маҳалла, ҳар бир хонадонга кириб бориш, халқимизнинг армиямизга бўлган ишончини янада мустаҳкамлаш, ҳар бир фуқаро қалбида ватанпарварлик, юртга садоқат, фидойилик туйғуларини юксак даражада тарбиялаш ишларида фаоллик кўрсатиш муҳим аҳамият касб этади.\nБугун юртимизда давлатимиз раҳбарининг турли соҳаларга оид ҳар бир қарори тез фурсатда амалга ошиб, ўз самараларини бермоқда. Ҳарбий тизимда берилган кўрсатмалар бугун ҳаётга татбиқ этилиб, Қуролли Кучларимиз, ҳарбий соҳада ҳам янгиланишлар бўй кўрсата бошлади. Эндиликда ҳар бир инсон, ҳар бир фуқаро бу борада ўзини масъул сезиб, чин дилдан меҳнат қилса, бирдамлик ва жипслик шиоримиз бўлса, олий мақсад йўлидаги эзгу ишларимиз ўз самараларини бериши шубҳасиз.\nМудофаа ва хавфсизлик масалалари қўмитаси раиси\nКўришлар сони: 5643


Давлат солиқ қўмитаси томонидан пойтахтимиздаги Миллий матбуот марказида 2020 йил 7 июль куни “Ютуқли чек ўйинларини ташкил этиш ва ўтказиш” мавзусида матбуот анжумани ташкил этилди.\nСоврин жамғамаси 1 млрд. сўмни ташкил этадиган ўйинлар ҳозирча фақат Тошкент шаҳри истеъмолчилари орасида ўтказилади. Биринчи ютуқли ўйинлар 2020 йил 22 июлда ўтказилиши режалаштирилган. У пойтахтнинг энг йирик супермаркетларидан бирида бўлиб ўтади.\nМазкур ютуқли ўйинлар мамлакатимиз раҳбарининг 2019 йил 6 сентябрдаги “Савдо ва хизмат кўрсатиш соҳасидаги ҳисоб-китоблар тизимига замонавий ахборот технологияларини жорий қилиш ҳамда ушбу соҳада жамоатчилик назоратини кучайтириш чора-тадбирлари тўғрисида”ги фармонига мувофиқ ўтказилмоқда.\nСовринли ўйинларда иштирок этиш учун олинган касса чекини “SOLIQ” мобил иловаси ёки 1077 қисқа рақамига SMS юбориш орқали рўйхатдан ўтказилиши керак.\n“SOLIQ” мобил иловаси ёрдамида чекнинг QR коди сканер қилиниши лозим, шундан сўнг мазкур чек ўйинда иштирок этади.\nЎтган йил якунлари бўйича йиллик обороти (тушуми) 5 млрд. сўмдан ошган тадбиркорлик субъектлари ҳам жорий йил 1 августдан улар сафига қўшилади. Йил якунлари бўйича йиллик обороти 100 млн. сўмдан ошган ёки йил давомида ушбу чегаравий миқдорга етган субъектлар – 2021 йил 1 январдан. Бошқа барча тадбиркорлик субъектлари 2022 йил 1 январдан онлайн НКМ ёки виртуал кассадан фойдаланишга ўтиши шарт.\nИстеъмолчиларга онлайн назорат-касса машиналари ва виртуал касса ўрнатилган жойларни топиш осон бўлиши учун, “SOLIQ” мобил иловасида харита бўйича қидирув (геолокация) функцияси яратилди. Унда смарт кассалар билан жиҳозланган барча савдо нуқталари акс эттирилган.\nҚимматбаҳо совринлар ўйнида кимлар қатнашиши мумкин?\nМуҳим! Ғолиб бўлганда уни олиш учун рўйхатдан ўтказилган чек бутунлигича сақланиши шарт. Aгар чек бериш рад этилган бўлса, истеъмолчи солиқ органларининг "ишонч телефони" – (71) 244-98-98 га мурожаат қилиш ҳуқуқига эга. Солиқ кодексининг 221-моддасига мувофиқ, чек беришни рад этиш 5 миллион сўмдан 20 миллион сўмгача жарима солишга сабаб бўлади.


Президент ўнг рулли машиналар ҳақидаги қонунга қўл қўймади | ҚИРҒИЗИСТОН ЯНГИЛИКЛАРИ\nПрезидент ўнг рулли машиналар ҳақидаги қонунга қўл қўймади\nДавлат бошчиси Алмазбек Атамбаев рули ўнг тарафда бўлган машиналарнинг таксида ишлашини тақиқловчи қонунни тасдиқламади. Президент қонун лойиҳасини қайта ишлаш учун парламентга юборди.\nАтамбаев мазкур қонун лойиҳасининг давлат автотранспорт соҳасига зарар етказиши мумкин, деб ҳисоблади — бу ҳақда президент маъмурияти матбуот хизмати хабар қилди.\n«Қонун лойиҳаси автотранспорт соҳасини эффектив бошқаришга хизмат қилмайди ва келажакда автотранспорт хизматларига ўз салбий таъсирини ўтказиши мумкин. Бундан ташқари, лойиҳада Қирғиз Республикаси қонунларига зид нормалар ҳам бор», — дейилади матбуот хизмати тарқатган баёнотда.\nДавлат бошчиси мазкур қонуннинг қабул қилиниши кичик ва ўрта бизнес билан шуғулланувчи инсонлар ҳақларини бузишини таъкидлади. Унга кўра, қонун кучга кирса улар қимматроқ турувчи чап рулли автомобилларни сотиб олишга мажбур бўлади.\nПарламент мазкур қарорни 18 апрел куни қабул қилганди. Депутатлар ўнг рулли машиналарнинг аксар ҳолларда автоҳалокат сабабчилари бўлаётганини билдиргандилар.\n«Бизда ҳозир қанча ўнг рулли машина бор эканини ҳеч ким билмайди. Бироқ энг кўп автоҳалокатлар ўнг рулли машиналар иштирокида бўлаётгани ҳақида маълумотлар бор», – деганди қонун лойиҳаси ташаббускорларидан бири Анвар Артиков.\nДавлат рўйхат хизмати маълумотларига кўра, Қирғизистонда ўнг рулли машиналар сони 94 мингдан ошади. Бу давлатдаги автомашиналарнинг 30 фоизи демакдир.\nИчки ишлар министрлигига кўра, ўнг рулли машиналар иштирокидаги автоҳалокатлар чап рулли машиналарга нисбатан икки баробарга кўпроқ кузатилади.\nАввалги мақолаНамойишчилар учинчи кун Бишкек-Ўш йўлини тўсишда давом этяпти\nНавбатдаги мақолаЖалолобод: Намойишчилар Бишкек-Ўш йўлини очди


iymon иймон disk диск\nМаҳсулот коди: 22\nМаҳсулотни кўрганлар сони: 24989\nШайх Муҳаммад Содиқ Муҳаммад Юсуф ҳазратларининг қаламларига мансуб «Иймон» деб номланган китобнинг аудиодиски\nНоми: «Иймон» (CD МР3)\nҲажми: 722 дақиқа\n2. Исломнинг маъноси нима.\n3. Исломнинг шаръий маъноси.\n4. Исломда илм.\n5. Исломда ақл.\n6. Ислом иймонга даъват этади.\n7. Борлиқнинг ўзгармас қонунлари.\n8. Тажриба ва гувоҳликлар.\n9. Ислом қандай илмга чақиради.\n12. Тарих ва сотсиология.\n13. Ислом мўтадиллик динидир.\n14. Исломда инсон ҳуқуқлари.\n15. Исломда аёлларнинг ҳуқуқи.\n16. Аёл киши ва тенгҳуқуқлилик.\n17. Исломда табиат муҳофазаси.\n18. Ислом ва наботот олами муҳофазаси.\n19. Ислом ва атроф-муҳитни муҳофаза қилиш тарбияси.\n20. Ислом ва бошқа дин вакиллари.\n21. Ғарб олимларининг ислом маданияти ҳақидаги гйвоҳликлари.\n22. Ғарб олимларининг ислом юришлари тўғрисидаги шаҳодатлари.\n23. Ислом муруввати ҳақида ғарб уламоларининг гувоҳлиги.\n24. Кучли мўмин кучсиз мўминдан яхшироқдир.\n25. Иймон ва илмий далиллар.\n26. Энг катта далил.\n27. Далиллардан яна бири.\n28. Табиатдаги далиллардан яна бири.\n29. Далиллардан яна бири.\n30. Далиллардан яна бири.\n31. Аллоҳга ишониш инсонга хос.\n32. Шахсга сиғиниш.\n33. Бут ва санамларга ибодат.\n34. Ҳавойи нафсга ибодат.\n35. Ўтган кишиларга сиғиниш.\n36. Табиий кучларга сиғиниш.\n38. Ҳар нарсани билгувчи зот.\n39. Мисли йўқ зот.\n40. Аллоҳ ҳаётнинг манбаи.\n41. Аллоҳ таолонинг каломи.\n42. Қадимий ва боқий.\n43. Мутлақ қодирлик жабр маъносида эмас.\n44. Қиёмат кунига иймон.\n45. Фаришталарга иймон.\n46. Фаришталарнинг ишлари.\n47. Пайғамбарларга иймон.\n48. Материалистик дунёқараш ва унинг жамиятдаги таъсири.\n49. Руҳ хусусида.\n50. Қайта тирилиш.\n51. Қиёмат кунининг даҳшатлари.\n52. Охиратдаги ҳисоб.\n54. Инсоннинг ихтиёри.\n55. Ҳидоят ва залолат.\n56. Ажал ва ризқ ўлчовлидир.\n57. Қадарга ишонишнинг фойдаси.\n58. Ислом ва руҳий ҳаёт.\n59. Дунё руҳий маданиятга муҳтож.\n60. Бошқа динлардаги руҳий низомлар.\n61. Исломда инсоннинг дунё билан алоқаси.\n62. Охиратнинг дунёдан афзаллиги.\n63. Бу дунё ҳавасларига ғурурланишдан қайтариш.\n64. Дунё имтиҳондан иборат.\n65. Дабдабабозлик иллатлари.\n66. Қуръони карим.\n67. Қуръони карим тушишининг бошланиши.\n68. Қуръони каримнинг жамланиши.\n69. Қуръони каримнинг тушиш ҳолатлари.\n70. Қуръон муҳаммад алайҳиссаломга берилган бош мўжизаидир.\n71. Мўжизаларга бой китоб.\n72. Дунёнинг яратилиши.\n73. Нарсаларнинг чўзилиши ва кенгайиши.\n74. Қуёш ой ва эрнинг ҳаракатланиши.\n75. Коинотдаги жонзотлар.\n76. Баландликда кислороднинг камайиши.\n77. Атомнинг бўлиниши.\n78. Ҳар нарса жуфт яратилган.\n79. Булутларни бир-бирига қўшиш.\n80. Ёмғир ва эрнинг ҳаракатга келиши.\n81. Борлиқдаги нарсаларнинг мувозанати.\n82. Тўлқинларнинг остки ва устки оқими.\n83. Ҳайвонот ва қушлар оламининг инсоният оламига ўхшашлиги.\n84. Эмбрионнинг ўсиш жараёни.\n85. Эмбрионнинг кўринмас пардаси.\n86. Эмбрионнинг зулукка ўхшаши.\n87. Бармоқ учлари бетакрор.\n88. Мол-дунё фитнаси.\n89. Бахилликнинг ёмонлиги.\n90. Аллоҳдан қўрқишнинг ёмонликка қарши курашдаги фойдаси.\n91. Истиғфор ва унинг таъсири.\n93. Нажот умидворликда.\n100. Садоқат ва унинг кўринишлари.\n101. Одамларнинг орасини ислоҳ қилиш.\n102. Ўзаро ёрдам.\n105. Яхшилар билан ҳамсуҳбат бўлиш.\n106. Яхши дўст танлашга даъват.\n107. Рухсат сўраш ва саломлашиш.\n108. Нафс ҳавасига берилиш.\n110. Ароқхўрлик ва қиморбозлик.\n111. Ислом гиёҳвандликка қарши.\n112. Ислом террорга қарши.\n113. Ёлғончилик ва унинг оқибатлари.\n114. Ўзгаларни камситиш.\n115. Бадгумонлик жосуслик ғийбат.\n119. Беҳуда гап ва амал.\n122. Суннат ва илмий мўжизалар.


Ўзбекистонлик зиёратчилар умра амалини адо этдилар - zarnews.uz\nМадинаи мунаввара зиёратини тамомлаган ўзбекистонлик зиёратчилар Макка шаҳрида иззат-икром ила кутиб олинди. Бу ҳақда Muslim.uz хабар бермоқда.\nМакка — Саудия Арабистонининг ғарбида жойлашган бўлиб, атрофини тоғлар қуршаб олган гўзал шаҳар. Айни пайтдаги ҳарорат билан юртимиздаги об-ҳаво ўртасида катта фарқ сезилмайди. Буни юртдошларимизнинг деярли барчаси таъкидлашмоқда. Улар шаҳардаги энг ҳашаматли ва кўркам меҳмонхоналардан бири — “Аброж ал-Ҳидоя”да жойлашдилар.\n25 қаватли меҳмонхонадан шаҳар кафтдек кўринади. Айниқса, юқори қаватига чиқсангиз, атрофнинг гўзаллигига боқиб тўймайсиз. Дастлаб эътиборингизни бир-биридан баланд бинолар тортади. Назаримизда, уларга осмонўпар таърифидан кўра, қояларга бўйлашган иморатлар ташбеҳи кўпроқ мос тушади. Зеро, маҳаллий аҳоли айтганидек, маккаликлар тоғларни талқон қилишнинг уддасидан ҳам чиқади.\nДарҳақиқат, шаҳарда ер ресурслари чеклангани янги имкониятларни ишга солиш, аниқроғи, тоғларни ўзлаштиришга ундамоқда. Инсон қўли сангтарошлик маҳорати ила баланд қоялар ўрнида маҳобатли иморатлар қад растлаяпти. Бу жараён бир зум бўлса-да, тўхтагани йўқ. Чўққи устида ишлаётган экскаваторларни кўриб, ақлингиз шошади. Уларга басма-бас қилгандек, бир маромда ҳаракатланаётган кранларга қарасангиз, бошингиздаги дўппингиз тушиб кетди.\nУмрани бажарган ўзбекистонлик зиёратчилар Зулҳижжа ойининг саккизинчи тунига қадар, яъни ёлғон арафагача Каъбани тавоф қилиб, тоат-ибодатда бўладилар. Халқимиз, юртимиз хаққига дуода бўладилар, дейилади хабарда.\nДАВОСИ ЙЎҚ ВИРУС: Короновируснинг жаҳонга “юриши” бошланди\nИкки йилда оналаримизнинг боғчаларга муносабати ўзгарди\nТаълимдаги ислоҳотлар кўлами янада кенгаяди\nМурожаатнома сенат йиғилиши ёнғин Президент Хитой вирус Олий Мажлис ЙТҲ Бош вазир тайинлов суд иши Аёл


Бош сахифа > Янгиликлар > ТЎКИНЛИККА НЕ ЕТСИН...\nКармана туманидаги “Ўзбегим” тўйхонасида Навоий вилоятидаги пахтакорлар, фермерлар ва миришкор бободеҳқонлар, кенг жамоатчилик вакиллари иштирокида “Қишлоқ хўжалиги ходимлари куни” ва “Ҳосил байрами” вилоят тадбири бўлиб ўтди.\nЭътироф этиш керакки, Давлатимиз раҳбари томонидан олиб борилаётган туб ислоҳотлар натижасида 2017 йил қишлоқ хўжалигида мисли кўрилмаган тарихий юксалиш йили бўлди.\nАйниқса, соҳани янада ривожлантиришга қаратилган тарихий қарор ва фармонлар, мустаҳкам ҳуқуқий база мазкур йўналишни янги босқичга олиб чиқишни кафолатлади. Бунинг пировардида, стратегик аҳамиятга эга бўлган тизимда юксак натижаларга эришилди.\nМамлакатимизда қишлоқ хўжалигини аграр соҳадан индустриал саноат соҳасига айлантириш борасида салмоқли ишлар олиб борилмоқда.\nВилоятда пахтачилик, ғаллачилик, пиллачилик, мева-сабзавотчилик, боғдор-чилик, балиқчилик, асаларичилик йўналишларида эришилган ютуқлар, яратилган мўл-ҳосил соҳага илмий ёндошувнинг амалий ифодаси бўлди.\nБугун том маънода қишлоқ хўжалиги соҳаси ходимларини меҳнатига муносабат тубдан ўзгарди. Уларнинг эркин фаолият юритиши кафолатланиб, ҳуқуқлари янада мустаҳкамланди.\nДеҳқон-фермерларга яратилаётган шарт-шароитлар мўл-ҳосил олиш ва улкан хирмон яратиш, халқимиз дастурхонини тўкин этишга пухта замин яратди.\nЖорий йил вилоят пиллакорлари томонидан 640 тонна “кумуш тола” етиштирилиб, шартномавий режа ортиғи билан бажарилди. Ғаллакорлар томонидан эса 89,9 минг тонна ўрнига, 103,1 минг тонна хирмон яратилиб, ҳосилдорлик 52 центнерни ташкил этди.\nБу йил пахта теримида ҳашарчиларга яратилган шарт-шароитлар, ҳақ тўлашнинг янги тизим асосида ташкил этилгани миришкорлар томонидан етиштирилган ҳосилни бир мисқолигача териб олишда муҳим аҳамиятга эга бўлди. Вилоят деҳқон-фермерлари бу йили 97 минг тонна “оқ олтин” хирмони кўтардилар.\nҚишлоқ хўжалигининг муҳим тармоқларидан боғдорчилик, парранда-чилик, асаларичилик, мева-сабзавочилик йўналишларида ҳам эришилган ютуқлар салмоғи ҳар йилгидан самарали кечди.\nТадбирда алоҳида эътироф этилдики, жорий йил қишлоқ хўжалиги соҳасида Қизилтепа, Кармана, Хатирчи, Конимех тумани деҳқонлари ибрат намуналарини кўрсатдилар.\nХусусан, Қизилтепа туманидаги “Валиобод” ва “Сафаробод боғи”, Кармана туманидаги “Баҳром Ризо”, “Аслиддин Асадбек келажаги”, Навбаҳор туманидаги “Қирариқ”, Нурота туманидаги “Катта овул”, Хатирчи туманидаги “Қўрғонтепа келажак сари”, “Истиқлол зар даласи” сингари бир қатор фермер хўжаликлар қишлоқ хўжалигининг барча тармоқларида самарали натижаларга эришгани алоҳида эътироф этилди.\n— Йил-йилга ўхшамайди, дейди доно халқимиз. Бу йил бизнинг фермер хўжалигимиз учун жуда омадли келди. Мавсумда пилла, ғалла, пахта шартномавий режаларини биринчилардан бўлиб ортиғи билан бажардик. Лекин чўл шароитида қилган машаққатли меҳнатларимиз Давлатимиз раҳбарининг алоҳида эътибори билан муносиб рағбатлантирилди. Мустақиллигимизнинг 26 йиллиги муносабати билан юксак мукофот - “Эл-юрт ҳурмати” ордени соҳиби бўлдим. Қишлоқ хўжалиги ходимлари куни муносабати билан Президенти-мизнинг табрикларини тинглаб кўнглим тоғдек кўтарилди. Бундай эътибор ва муносабат учун биз фермерлар ернинг ҳар бир қаричидан унумли фойдаланиб, элимиз дастурхони тўкинлигига ҳисса қўшишимиз лозим. Чунки, фермер бой бўлса, эл ҳам бой бўлади, — дейди Қизилтепа туманидаги “Валиобод” фермер хўжалиги раҳбари, “Эл-юрт ҳурмати” ордени соҳиби Раъно Валиева.\nБугунги кунда вилоятда етиштирилган пилланинг 100 фоизи ёки 640 тоннаси, пахтанинг эса 95 фоизи ёки 101,6 минг тоннаси шу ернинг ўзида қайта ишланмоқда.\nДавлатимиз раҳбари томонидан Навоий вилоятидаги сайловолди учрашувда қишлоқ хўжалиги соҳасидаги ислоҳотларни амалга ошириш стратегияси бўйича келгусида кўп тармоқли фермер хўжаликларини ривожлантириш, уларнинг моддий-техника таъминотини яхшилаш ва тайёр маҳсулотлар ишлаб чиқарувчилар билан узвий боғлиқлигини таъминлаш бўйича топшириқлар берилган эди. Шунга асосан Ўзбекистон Республикаси Вазирлар Маҳкамасининг 2017 йил 25 мартда “Навоий вилояти Қизилтепа туманида тажриба тариқасида пахта хомашёсини чуқур қайта ишлашни ташкил этиш чора-тадбирлари тўғрисида”ги 158-сонли қарори қабул қилинди.\nҚизилтепа туманида Республикамизда илк бора пахтачилик соҳасида жорий этилган кластер тизимининг ўзини оқлади. Шу боис, мазкур туман нафақат вилоятда, балки республикада биринчилардан бўлиб пахта шартномавий режасини уддалади.\nҚишлоқ хўжалиги ходимлари куни муносабати билан бир пиёла чой устида ташкил этилган вилоят байрам тадбирида соҳада фидойилик кўрсатган, шартномавий режаларни биринчилардан уддалаган фермер хўжаликлари ва миришкорларга вилоят ҳокимлигининг фахрий ёрлиқлари ва ташаккурномалари ҳамда қиматбаҳо совғалари топширилди.\nСанъаткорлар томонидан ижро этилган куй-қўшиқлар кечага ўзгача файз олиб кирди.\nТадбирда вилоят ҳокими, сенатор Қ.Турсунов иштирок этди ва сўзга чиқди.\nКўрилганлар сони: 4528


МАРҲАМАТДА ФИРИБГАР ҲАМШИРА УШЛАНДИ - AUZ.UZ\nМАРҲАМАТДА ФИРИБГАР ҲАМШИРА УШЛАНДИ\nБу каби ҳолатларни олдини олиш мақсадида ҳуқуқ тартибот идоралари ходимлари томонидан бир қатор тарғибот тадбирлари, давра суҳбатлари ўтказилмоқда. Шундай бўлсада ҳали ҳам фирибгарларнинг тузоғига тушиб қолаётган юртдошларимиз учраб турибди.\nМарҳамат туманида яшовчи фуқаро З. Р ана шундай инсонлардан. У тиббиёт коллежини битиргач туман тиббиёт бирлашмасига ишга кириш мақсадида эканлигини шу муассасада ишловчи М.Қ.га айтади. М.Қ. эса унинг бу истагини амалга ошириш қийинлигини, раҳбарлар орасида ўзининг яқинлари борлигини агар рози бўлса 400 доллар эвазига гаплашиб беришини айтади. З. Р. эса бунча пйли йўқлигини билдирсада, имкон қилса келишини мумкинлиги бўйича жавоб олади.\nҲамюртининг ҳаракатларидан шубҳаланган аёл мазкур ҳолат юзасида туман ички ишлар бўлимига мурожаат қилади. Мазкур мурожаат асосида жорий йилнинг 13 сентябрь куни тезкор тадбир ўтказилди.\nНатижада ўзини Марҳамат тумани, тиббиёт бирлмашмасига қарашли тез ёрдам бўлими ҳамшираси деб таништирган М.Қ. 400 АҚШ долларини олган вақтда ушланди.\nҲозирда, мазкур ҳолат юзасидан Марҳамат тумани ИИБ ҳузуридаги Тергов бўлинмаси томонидан М.Курбоновага нисбатан Ўзбекистон Республикаси ЖКнинг 168-моддаси 3-қисми “в” банди билан айблов эълон қилинган ва тегишли суд мухокамасига юборилган.\nМарҳамат тумани ИИБ ҳузуридаги


UzNews - Huawei MateBook D15: тезкор, енгил ва кўп функцияли\nHuawei MateBook D15: тезкор, енгил ва кўп функцияли\nHUAWEI MateBook D15 Ўзбекистонда жорий йилнинг июль ойида сотувга чиқарилади.\n10-авлод Intel Core процессори билан жиҳозланган янги маҳсулот юпқа ҳошияли экран, ихчам алюминий корпус ва Huawei Share функцияси билан жиҳозланган. Ноутбук Huawei экотизимидаги контентни бошқариш ва бошқа қурилмалар учун янги марказга айланади.\nКўзни ҳимоялаш режимига эга ингичка ҳошияли экран\nHUAWEI MateBook D15 15,6 дюймли Full HD IPS-дисплей, экранга тушган ёруғлик қайтишидан тўхтатувчи қоплама билан жиҳозланган. Моделга IPS матрица ва тезкор респонсивликка эга, томонлар нисбати 16:9 бўлган ёрқин ва тиниқ экран ўрнатилган бўлиб, бу ҳужжатлар билан ишлаш ва кинематографик форматдаги фильмларни томоша қилиш учун мақбулдир.\nЯнги маҳсулот TÜV Rheinland компаниясининг Low Blue Light ва FlickerFree сертификатларига эга. Сертификатлар орқа ёруғлик спектрида кўк нурланишнинг паст даражасини ва экран милтилламаслигини кафолатлайди, бу эса узоқ муддат фойдаланиш пайтида кўзнинг зўриқиши кам бўлишини кўрсатади.\nЧиройли дизайнли металл корпус\nMateBook D15 чидамли ва енгил алюминий қотишмадан ишланган силлиқ, ишлов берилган металл текстурали корпусга эга. Қурилманинг оғирлиги 1,56 кг, қалинлиги 16,9 мм, бу эса, сумка ёки рюкзакдаги жой ҳақида ўйламасдан, ноутбукни саёҳат ва хизмат сафарларида ўзингиз билан олиб юришни осонлаштиради.\nMateBook D15 икки каналли 8 GB DDR4 оператив хотира ва 256/512 PCIe SSD лар билан жиҳозланган бўлиб, бу маълумотларга киришнинг юқори тезлиги ва тезкор операцион тизимни кафолатлайди.\nОсон файл узатиш - Huawei Share\nMateBook D15 бошқа кўплаб Huawei маҳсулотлари сингари Huawei смартфонлари билан тезкор уланишни, шунингдек, Multi Screen функциясини қўллаб-қувватлайди, бир зумда бир-бирига улангандан сўнг, қурилмалар осонгина файлларни алмашиши, овозли ва видео қўнғироқларни амалга ошириши мумкин. Ноутбукдан телефондаги файлни очиш, таҳрирлаш ва дарҳол телефонга қайтариб сақлаш мумкин, бу жуда қулай ва ҳаётий ечим.\nНоутбукнинг қувват тугмасига ўрнатилган бармоқ изи сканери пароль киритишга вақт сарфламасдан тизимни қулфдан чиқариш имконини беради. Корпусга яширинган веб-камера сабаб тизим камерадан рухсатсиз фойдалана олмайди ва фойдаланувчи махфийлиги ишончли ҳимояланади. Ҳар томондан таралувчи овозли stereo тизими эса тасвирни тўлдиради.\nHuawei MateBook D15 1 июлдан Ўзбекистонда Space Grey ва Mystic Silver рангларида сотувга чиқарилади. Шунингдек, Huawei ноутбук сотиб олаётган мижозлар учун махсус бонус тақдим этади – янги MateBook D15 модели учун совға сифатида FreeBuds 4i симсиз қулоқчинларини ҳам оласиз.


Дунë, 10 январ 2017\n07 декабр 2019, Тошкент вақти: 04:07\nсешанба 10 январ 2017\nРоссияда икки кишини ўлдирганликда гумонланаётган ўзбекистонлик қидирилмоқда\nРоссиянинг Краснодар шаҳрида икки одамни ўлдирганликда гумонланаëтган 31 яшар ўзбекистонлик қидирувга берилди. Элликқалъалик Бахтиёр Давлетов ўзи билан бирга қурилишда ишлаганларни ўлдириб¸ қочиб кетганликда гумонланмоқда.\nЭроннинг собиқ президенти Рафсанжоний 82 ёшда вафот этди\nРоссияга киритилмаган ўзбекистонлик ёш боласи билан 6 ойдан буён Қозоғистонда қолмоқда\nРоссияга кириш тақиқланган ўзбекистонлик 42 ёшли аёл ярим йилдан буён 6 яшар қизчаси билан Қозоғистонда сарсон бўлмоқда. Уралск шаҳрида ночор аҳволда қолган қаршилик Зулфия Мамаражабова қўлида Россияга киришга рухсат берувчи суд қарори бўлишига қарамасдан, миграция “қора рўйхатидан” ўчирилмаётганидан Озодликка арз қилди.\nДональд Трамп: Менинг давримда Россия бизни янада кўпроқ ҳурмат қилади\nЯнги сайланган президент Дональд Трам президентлик даврида Россия билан алоқаларни яхшилашини яна бир бор таъкидлади. Унинг бу баёноти махсус хизматлар Россия президентининг шахсан ўзи АҚШга киберҳужум уюштириш ҳақида буйруқ бергани айтилган ҳисоботни эълон қилганидан бир кун ўтиб янгради.\nИстанбулдаги тунги клубга ҳужум қилган шахснинг исми маълум бўлди\nТуркиядаги етакчи газеталаридан бири - "Ҳуррият"нинг Истанбул ҳуқуқ-тартибот идоларига таяниб хабар беришича, Истанбулдаги Reina тунги клубига қуролли ҳужумни миллати ўзбек бўлган Абдулқодир Машарипов амалга оширган. Полиция ҳозир ҳужумчининг ўтмишига боғлиқ суриштирувларни бошлаган.\nВ Сенате США проходят слушания по кибератакам\nРоссиялик хакерларнинг АҚШ сайловига аралашуви юзасидан эшитувлар бошланди\nАКШ Сенатида россиялик хакерларнинг Қўшма Штаталар президенти сайловига аралашгани эҳтимоли юзасидан эшитувлар бошланди.\nТуркиянинг Измир шаҳрида портлашдан 4 одам ўлди\nТуркиянинг Эгей денгизи соҳилида жойлашган Измир шаҳрида портлаш содир бўлди ва уни уюштирган 3 шахс билан полиция ўртасида отишмада 2 қуролланган шахс ўлдирилди. Туркия матбуотига кўра, воқеа давомида бир полициячи ва бир адлия ходими ҳам нобуд бўлган, 7 киши жароҳатланган. Айтилишича, шаҳар адлия бошқармаси биноси олдида бомба ўрнатилган автомобил портлатилган.\n"Истанбул террорчиси" уйғур эканлиги тахмин қилинаётгани айтилди\n5 январ куни Туркия Бош вазири ўринбосари Вайсий Қайноқ тунги клубда 39 кишини отиб ўлдирган ҳужумчининг уйғур миллатига мансублиги тахмин қилинаётгани билдирди. Аммо буни тўлиқ тасдиқлай олмаслиги, ҳужумчи ҳануз қидирувда эканини билдирди. Қайноқққа кўра, айни пайтда турк махсус хизматлари ҳужумчининг эҳтимолий манзили ва унга алоқадор шахсларни аниқлаган.\nИсроил ҳарбийси фаластинликни ўч олиш учун отиб ўлдиришда айбдор деб топилди (ВИДЕО)\nИсроил аскари Элор Азария фаластинлик Абдул Фатох Шариф ўлимида айбдор, деб топилди. Исроил тарихидаги энг шов-шувли иш бўйича Тель-Авив трибунали мана шундай қарор чиқарди.\nТуркманистон гази харидорлари сони яна биттага камайди\nЭрон миллий газ ширкати (ЭМГШ) 1 январь куни эълон қилган баëнотга кўра¸ “Туркмангаз” давлат ширкати “кутилмаганда шартномага зид равишда 2017 йилнинг биринчи кунида Эронга газ беришни тўхтатган”.


23:57 / 01.03.2019 | Zuxriddin | 1277\nАссалому алайкум! "Гунохи кабиралар "китобида ёзилишича “жамоат намозини тарк қилиш оғир гуноҳ” дейилган экан. Бобом раҳматли қишлоғимизга давлат рухсати билан бир масжид қурган эдилар, аммо имомлик қилиш учун ҳужжатлари бўлмаган. Масжид ҳам жоме эмас. Қишлоғимизда намоз ўқийдиган инсонлар жуда кўп, жоме масжид эса қишлоғимиздан анча узоқ. Шу сабабли бир жоме масжидга филиал бўлиб чойхона ҳисобида фақат бомдод намозини ўқишга рухсат беришди. Бамдоддан бошқа намозлар ўқилмайди. Ҳар ойда филиал бўлгани учун маълум микдорда (патент) тўлаб келинади. Ҳозирги кунда Президентимиз томонидан намозхонларга барча шарт-шароитлар яратилиб берилаётгани барчамизга маълум. Бизнинг масжидимизда ҳам азон овози жаранглаб, қишлоғимиз жамоат бўлиб 5 вақт намоз, жума намозлари, ийд намозларини ўқишса! Наҳотки ҳеч ким эътибор бермаса деб ўксиб, уйда ёлғиз намозларни ўқиб юрипмиз. Сизлардан илтимосим шуки, масжидимизни жоме бўлиши учун ёрдам берсаларингиз, эътибордан четда қолдирмасаларингиз. Сиз аҳли илм соҳибларига албатта осон, барчаси қўлларингизда. Моддиий ҳаражатлар талаб этилса биз қишлоғимиз билан бу ишга ундаймиз.\n– Ва алайкум ассалом! Бу каби масалаларни ҳал қилиш, Ўзбекистон Мусулмонлари Диний Идорасининг ваколатига киради. muslim.uz сайтига ёки Диний Идоранинг вилоят вакиллигига мурожаат қилинг. Валлоҳу аълам!\nТелаграмдаги каналлар ҳақида\nЎртада туриб нарса олиб бериш\nОта-онанинг хонаси устида юриш\nИкки қаватли уй қуриш жоизми?\n1000 тадан 1та жаннатий\nҒоибона шогирдликка олинг илтимос


01 апрел 2020, Тошкент вақти: 14:28\nНишонда ўқитувчиларнинг кийимлари ўғирланди\nНишон тумани Самарқанд қишлоқ фуқаролар йиғини ҳудудидаги далаларда пахта тераётган Шаҳрисабздан келган мактаб ўқитувчиларининг кийим-бошлари ўғирлаб кетилди.\nБу ҳақда Озодликка хабар берган ҳашарчи-ўқитувчиларга кўра, улар 8 сентябрдан буён Нишонда пахта теришаяпти ва шу вақт ичида икки марта уларнинг кийимлари ўғирланган.\nЎқитувчиларнинг айтишича, Шаҳрисабздаги 5та мактабнинг ўқитувчилари Самарқанд қишлоғидаги МТП биносига жойлаштирилган бўлиб, ўғирлик ҳам шу ерда содир бўлган:\n“МТПда Шаҳрисабзнинг 3, 4, 5, 6 ва 7- сонли мактабларидан келганлар ётоқда ётибди. Жами 100дан зиёд одам. Аёллар алоҳида, эркаклар алоҳида жойлаштирилган. Ўқитувчилар пахта тергани кетган пайти уларнинг ётоқда қолдирган кийим-бошларини ўғирлаб кетишди. Маҳаллий одамлар ўғирлашган. Чунки ўғри ўзимизнинг орамизда бўлганда ошкор бўларди”, деди Озодлик билан микрофонсиз суҳбатда шаҳрисабзлик ўқитувчилардан бири исмини ошкор қилмаслик шарти билан.\nБошқа бир ўқитувчининг айтишича, ўғрилар ҳашарчиларнинг барча оёқ-кийимларини олиб кетган:\n“Икки марта кийимларимизни ўғирлаб кетишди. Келганимиздан икки кун ўтиб, ҳамма кийимларимизни олиб кетишди, даладан қайтгандан кейин киядиган. Кеча эса далада киядиган оёқ киймларимизни ўғирлашди. Деярли 20 та одамнинг оёқ-кийими ўғирланган. Кроссовки, калиш, тапочка- ҳаммасини олиб кетишган. Энди ҳамма фақат битта оёқ кийимда қолдик. Буни ҳам ўғирлаб кетмасин деб, ҳидланган оёқ-кийимларни ёстиғимиз тагига қўйиб ётаяпмиз”, дейди ўзини таништирмасликни сўраган шаҳрисабзлик ўқитувчи.\nЎқитувчилар ўғирликлар ҳақида мутасаддиларга айтишгани, бироқ ҳеч қандай чора кўрилмаганини билдиришди:\n“Бу ҳолатга ҳеч ким чора кўргани йўқ. На отряд бошлиғи, на хавфсизликни таъминлаш учун юборилган командир. Участковой милиционер ҳам келди. Лекин ҳеч қандай чора кўришмади. Биз кийимларсиз қолдик”, дейди шаҳрисабзлик ўқитувчи.\nУшбу ўғирлик тафсилотларидан хабардор нишонлик манбага кўра, ўқитувчиларнинг кийимлари ўғирлангач, воқеани ошкор бўлишини истамаган маҳаллий раҳбарлар ўғирлик учун масъулиятни ўқитувчиларнинг ўзига юклаган:\n“Ўқитувчиларнинг пахта штаби бошлиқлари “Айб ўзимизда, навбатчи тайинламаганмиз" деб ёзиб беришган. Ўғирликни маҳаллий болалар қилган. Лекин айбни ўқитувчилар бўйнига олгач, ҳеч кимга чора кўрилмади”, деди тафсилотлардан хабардор манба.\nСамарқанд қишлоқ фуқаролар йиғини мутасаддилари ўғирлик борасида ҳеч қандай изоҳ беришмади. Фақат ўғирликдан сўнг ҳар куни навбатчи тайинланаётганини айтишди.\nУчқўрғондаги ўқувчилар ариқ сувини ичаяпти\nШаҳрисабзлик ўқитувчилар ётоқхонадаги шароитларнинг яхши эмаслигини ҳам айтишди. Худди шундай шикоят Озодликка Наманган вилоятининг Учқўрғон туманида пахта тераётган ҳашарчилардан ҳам келди.\nНаманган юридик коллежи ўқувчилари пахта мавсуми бошлангандан буён вилоятнинг Учқўрғон тумани Янгиобод қишлоғи далаларида пахта тераяпти.\nЎқувчи-ҳашарчиларнинг ётоғи эса Янгиобод педагогика коллежи биносида жойлашган. Ўқувчиларнинг айтишича, коллеж биносида улар учун умуман шароит яратилмаган:\n“Бизга коллежнинг спорт залини очиб бериб, шу ерда ётасизлар дейишди. Бизга ётишимиз учун ҳеч нарса берилгани йўқ. Олиб келган кўрпа-тўшакларимизни спорт зал полига тўшаб ухлаяпмиз. Кечаси совуқ, заҳ жонимиздан ўтиб кетади. Кийим-бошимизни ечмасдан шундоқ ухлаяпмиз”, дейди юридик коллеж ўқувчиларидан бири.\nКоллеж ўқувчиларидан бирининг ота-онаси ҳам Озодликка мурожаат қилиб, Янгиободда пахта тераётган ўғлидан яқинда хабар олиб келгани ва ўқувчиларнинг жуда ночор аҳволда яшаётганига гувоҳ бўлганини айтишди:\n“Спорт залига 185 нафар бола жойлаштирилган. Зал чанг, шароит умуман йўқ. Битта кроват бор, унда ҳам ўқитувчиси ётар экан. Болаларга ичгани сув ҳам йўқ. Ариқдан ичаяпти. Еяётган овқатини гапирмаса, ҳам бўлади, сувга макарон қайнатиб берар экан”, дея хабар йўллади ота-оналардан бири.\nҲашарчи-теримчиларга яратилган шароитлар яхши эмаслиги борасидаги шикоятлар Озодликка деярли ҳар куни келаяпти.\nЖумладан, Жиззахнинг Дўстлик тумани Ойбек қишлоғида пахта тераётган ҳашарчилар кичкина бир чодирга 20 киши жойлаштирилгани ҳақида ёзишди. Андижоннинг Улуғнор тумани Дўстлик массивидаги ҳашарчилар эса дала шийпонига жойлаштирилгани, фақат макарон билан мастава берилаётганидан нолишди.


ҚУРЪОН ЭШИТИШНИНГ СОҒЛИҚҚА ФОЙДАСИ. - Баҳоуддин Нақшбанд ёдгорлик мажмуаси маркази\nҚУРЪОН ЭШИТИШНИНГ СОҒЛИҚҚА ФОЙДАСИ.\n15 март 2021 й.\n570 марта ўқилди.\n– уйқусизлик, паришонхотирлик, беҳуда ғазабланишга шифо бўлади. Хотира сустлигидан шикоят қиладиганларга кўпроқ Қуръон ўқиш ѐки эшитиш тавсия этилади. Абдудоим Каҳил шундай деган: “Тўлиқ соғайишни истаган бемор ҳар куни бир неча соат Қуръон эшитсин, имкони борича Қуръонга кўпроқ соме бўлсин, оятларни тушунишга ҳаракат қилсин. Зеро, Қуръон мазмунини тушуниш ҳам шифодир”.\nДоктор Аҳмад Қози Америка Қўшма Штатларида махсус тажриба ўтказди. Аввалига ўсимликка шовқин-суронли мусиқа эшиттирилди. Бунда салбий таъсир кузатилди. Кейин одамлар томонидан айтиладиган ѐмон сўзлар эшиттирилди. Бунда ҳам шунга ўхшаш натижа қайд этилди. Охирида ўсимликка Қуръони карим тиловати эшиттирилганида ўсимлик гуркираб ўса бошлади.\nФараз қилинг: агар туппа-тузук ишлаб турган компьютерингизга вирус тушса нима бўлади?\nБирдан яхши ишламай қолади, тезлиги пасаяди. Тўғрими? Бу вирусни фақат махсус дастур билан тозаланади. Шундан кейин компьютер яна аввалгидек ишлай бошлайди. Инсонни компьютер деб фараз қилсак, ундаги вируслар (миядаги, қалбдаги иллатлар) илоҳий дастур – Қуръони карим ѐрдамида тозаланади. Ўзингизни ѐмон ҳис қилганингизда бир бор Қуръон эшитиб кўринг, қандай роҳатланасиз! Ғамга ботганингизда, дунѐ кўзингизга тор кўринганида Каломуллоҳни бутун вужудингиз билан тингланг, ғам-ташвишларни бироз бўлсаям унутасиз.\nБуни қарангки, Аллоҳ таоло нозил қилган Қуръон миядаги ана ўша дастур билан тўлиқ мос экан!\nАрабми, ажамми, ким бўлишидан қатъи назар, Қуръон ўқиган, эшитган инсон қалби яйраши, руҳий безовталикдан қутулиши ҳикмати шунда бўлса ажаб эмас!


Владимир Путин қўлида отасининг портретини ушлаб, “Ўлмас полк” маршига бошчилик қилди\n16:17 / 09.05.2015\nРоссия президенти Владимир Путин Иккинчи Жаҳон урушида қозонилган ғалабанинг 70 йиллигига бағишланган тантаналар доирасида “Ўлмас полк”нинг Қизил майдондан марш билан ўтишига бошчилик қилди. Ушбу юришда оталари ва боболари 1941-1945 йилларда миллатчиларга қарши курашган минглаб Россия фуқаролари иштирок этди.\nВладимир Путин ҳам, бошқалар каби, Иккинчи Жаҳон урушида иштирок этган отасининг портретини қўлда тутганча, “Ўлмас полк” юришига бошчилик қилди.\n“Мен ўйлайманки, менинг отам, бошқа миллионлаб одамлар сингари, оддий аскар бўлган, ва у бу майдондан ўтиш ҳуқуқига эга бўлган. Аммо тақдир шундай эканки, барча ҳам Қизил майдондан марш билан ўта олмади. Отам ҳозир мен билан эканлигидан, унинг портрети менинг қўлимда эканлигидан жуда бахтлиман. Юз минглаб аскарлар, фронт орти меҳнаткашлари, бу майдондан ўтиши мумкин, майли, қариндошларининг қўлидаги фотосуратлар тимсолида бўлсин, лекин ўтиши мумкин”, - таъкидлаб ўтди Россия етакчиси Давлат телевидениесига берган интервьюда.


Автор Davo На чтение 6 мин Просмотров 866 Опубликовано 21.10.2017\nMUCHAL HAQIDA Мучал санаси асосида Қуёшнинг йиллик, Муштарий (Юпитер)нинг 12 йиллик, Зуҳал (Сатурн)нинг 60 йиллик (икки цикллик) ва Ойнинг айланма ҳаракатлари ётади.\nМучал санаси 12 йиллик даврни ўз ичига олиб, улар куйидаги 12 ҳайвон номлари билан аталади: Сичқон, Сигир, Йўлбарс, Қуён, Балик,, Илон, От, Қўй, Маймун, Товуқ, Ит, Тўнғиз.\nМучал дастлаб қадимги Осиё [қадимги Хитой, Ҳиндистон, Бобил (ҳозирги Ирок, давлати ўрнида бўлган), Эрон, Япония], Тўрон замин, Африка мамлакатлари (қадимги Миср)да пайдо бўлиб, кейинчалик дунёнинг бошқа ҳудудларига кенг тарқалган.\nМучал туркий халқлар ўртасида ҳам қадим замонларданоқ маълум бўлган. Энг қадимги ёзма манбаларда кўрсатилишича, аждодларимиз қадим замонлардан нужум илмидан яхши хабардор бўлганлар.\nФикримизнинг далили сифатида зардуштийликнинг муқаддас китоби бўлмиш Авестода мучал ва нужум илми тўғрисида қимматли маълумотлар қўрсатиб ўтилганлигини келтиришимиз мумкин. Қадимшунос олимларнинг фикрига кўра, зардуштийлик динида асослаб берилган астрологик таълимот, қадимги Бобил (Месопотамия), Эронда кенг тарқалган астрологик таълимотларнинг шаклланишига туртки берган.\nАвестода шундай баён қилинади: «Сўрадилар: (Ахурамаздадан) «Ахурамазда томонидан дўзахга, гу\nноҳкорларнинг руҳини жазолаш учун кимдир вакил қилиб кўйилганми?» «Жавоб бердилар: «Аҳурамазда томонидан дўзах ичида ҳеч ким вакил қилиб қўйилган эмас. Аммо улар (гуноҳкорлар) Сириус, Альдебаран,\nВега ва Катта Айиқ юлдуз туркумлари томони- дан назорат қилинадилар». Зардуштийликда амал қилинган нужум илмига кўра Сириус, Альдебаран, Вега ва Катта Айиқ юлдуз туркумлари инсонларга яхшилик келтирувчи осмон кўриқчилари ҳисоблан- ган. Унга кўра, Сириус — шарқ, Альдебаран — жануб, Вега — ғарб, Катта Айиқ юлдуз туркуми — шимолнинг қўриқчилари сифатида қаралган.\nКейинги ёзма манбаларидан бири Маҳмуд Қошғарийнинг «Девони луғотит турк» асари бўлиб, унда мучал хусусида қимматли маълумотлар берилган: «Турклар ўн икки хил ҳайвон исмини ўн икки йилга қўйганлар.\nТуғилиш, жанг тарихлари ва бошқаларни ана шу йиллар айланишидан ҳисоблайдилар. Бунинг келиб чиқиши шундай: турк хоқонларидан бири ўзидан бир неча йил олдин ўтган урушни ўрганмоқчи бўлган, шунда у уруш бўлиб ўтган йилни аниқлашда янглишган. Бу масала юзасидан (хоқон) қавми билан кенгашди ва айтди:\n«Биз бу тарихни (аниқлашда) қанчалик янглишган бўлсак, биздан кейин ҳам шу қадар янглишадилар. Шундай бўлгач, биз энди ўн икки ой ва осмондаги ўн икки буржга асосланиб, ўн икки йилга (ном) қўйишимиз керак, токи биздан кейин йил ҳисоби шу йилларнинг айланишига қараб олинсин ва бу нарса абадий бир ёдгорлик бўлиб қолсин». Улар: «айтганингиздек бўлсин», — дейишди.\nХоқон овга чиқди ва одамларга тўқай ҳайвонларини Ила дарёси томон қувишни буюрди, бу жуда катта сув. Одамлар ов қилиб, ҳайвонларни сув томон ҳайдай бошладилар, шунда ўн иккй ҳайвон сувдан ўтди. Ўн икки йилни ана шу ўн икки ҳайвон номи билан атадилар.\nЭнг олдин сувдан ўтган ҳайвон сичқон бўлди. Шунинг учун йил боши унинг номи билан аталди, шу сўзга йил қўшиб, сичқон йили деб атадилар. Ундан кейин ўтганлари қуйидаги тартибда бўлди: уд (сигир), барс (йўлбарс), товушқон (қуён), нак (тимсоҳ, ҳозирда балиқ дейилади), йилон (илон), йунд (от), қўй, маймун (бижин), тақағу (товуқ), ит, тўнғиз.\nМучал тўғрисида яна бир муҳим ёзма манба — Абу Райҳон Берунийнинг «Қадимги халқлардан қолган ёдгорликлар» («Осор ал-боқия») асаридир. Ушбу асарда нужум илмига оид кўплаб маълумотлар берилган.\nБеруний мазкур асарининг 104-саҳифасида халқлар тақвими ҳақида гапириб «Турк жадвали» деган сарлавҳа остида ўн икки ҳайвон номи билан аталадиган ўн икки йиллик мучал ҳисобининг номларини ҳам келтиради:\n1. Сичқон. 2. Уд (сигир).\n4. Товушқон (қуён).\n5. Луй (балиқ)\n6. Йилон (илон).\n7. Юнт (от). 8. Қўй.\n9. Пичин (маймун).\nШарқ мамлакатларида кенг тарқалган мучал йиллари 12 ҳайвон номлари билан аталиб, кимки қайси ҳайвон йилида туғилган бўлса, ўша ҳайвонга хос хусусиятларга эга бўлйши айтилади. Масалан, Аждарҳо йилида туғилганлар — аждарҳо каби қудратли, омадли бўладилар. Йўлбарс йилида туғилганлар олдиндан айтиб бўлмайдиган, ноизчил характерга\nэга инсонлардир. Мучал ҳам буржлар каби инсонларнингўзига хос жинсий хусусиятларини ифодалайди. Ҳар бир мучал эгаси ўзига хос бўлган жиҳатлари билан севади, ўз сўзини айтади ва мучалига тегишли бўлган хусусиятларни намоён қилади.\nШарқ тақвимида 12 мучал йили ўзаро ўхшаш жиҳатлари билан тўртта учталикка ажратилади. Биринчи учталик — Сичқон, Аждарқо ва Маймун мучаллари ҳисобланади. Мазкур мучал йилларида таваллуд топганл.ар ҳаракатчан ва фаол бўладилар. Улар жуда ҳам яхши феълли ёки жоҳил бўлишлари мумкин. Сичқон ва Аждарҳо мучал йилларида туғилганларда ҳукмронлик қилиш ҳисси кучли бўлса, Маймун мучалидагиларда муроса қилиш, келишиш устувордир.\nИккинчи учталикка Сигир, Илон ва Товуқ мучалида туғилганлар киради. Мазкур мучалдагиларга хос хусусият: ҳар қандай муваффақиятларга зўр машаққат, меҳнат ва ирода кучлари ила эришадилар.\nУчинчи учталикка Йўлбарс, От ва Ит мучал йил- ларида туғилганлар кирадилар. Улар ўзаро бир-бирлари билан оҳанрабодек тортиладилар ва ҳаётга, ўзига хос инсонпарварлик қарашлари билан ажралиб турадилар.\nМазкур мучалдагилар кўплаб дўстларга эга бўлсаларда, ягона ишончли дўст қидирадилар.\nТўртинчи учталикка Қуён, Қўй ва Тўнғиз мучалида туғилганлар кирадилар. Улар гўзал ва тўкис ҳаётга интилишлари билан бошқалардан ажралиб туради. Бу учталикка ижодкорлик, артистлик хос бўлиб, улар кучли интуицияга эга бўладилар. Уларнинг қалби севгига тўлган бўлса-да, ички қатъийлик, қувват етишмаслиги туфайли, ҳаётда муваффақиятларга эришишларида маълум қийинчиликларга учрайдилар.\nҲар бир инсонга баҳо бераётганда, зшинг мучал ва буржининг ўзига хос жиҳатлари ва ҳусусиятлариниҳисобга олиш талаб этилади. Масалан, ҳақпарвар ва тўғрисўз, интизомли бўлган Тўнғиз мучалида ҳамда Эгизаклар буржида туғилганлар кўшимча равишда шу буржга хос бўлган чаққон, уддабурон, мунофиқ, тез ўзгарувчан каби жиҳатларни ҳам ўзида намоён этадилар.\nШарқ тақвими турли мамлакатларда турли ойлардан бошланади. Масалан, баъзи халқлардаянвардан, баъзиларида февралдан, Марказий Осиё халқларида эса 21 март йил боши саналади. Шунинг учун мучални аниқлашда, масалан, январь билан март оралиғида туғилганлар эски мучал билан белгиланадилар.\nАйрим одамлар икки мучал оралиғида туғилган бўладилар. Шунинг учун уларнинг характер-хусусиятлари икки мучалга хос бўлади. Уларнинг ҳаёти давомида, иш фаолиятида, жисмоний ва жинсий муносабатларида икки мучалнинг таъсири ўз ифодасини топади. Бундай одамлар ўзларининг хатти-ҳаракатлари билан бошқалардан ажралиб турадилар.\nҚуйида мучал йиллари эътиборингизга ҳавола қилинади. Уларнинг ҳар бири ўн икки йилда бир маротаба келади.\nСИЧҚОН МУЧАЛ ЙИЛЛАРИ — 1924, 1936,1948, 1960, 1972, 1984, 1996, 2008, 2020\nСИГИР МУЧАЛ ЙИЛЛЛРИ — 1925, 1937,1949, 1961, 1973, 1985, 1997, 2009, 2021\nЙЎЛБАРС МУЧАЛ ЙИЛЛЛРИ — 1926, 1938, 1950, 1962, 1974, 1986, 1998, 2010; 2022\nҚУЁН МУЧАЛ ЙИЛЛЛРИ — 1927, 1939,1951, 1963, 1975, 1987, 1999, 2011, 2023\nАЖДАРҲО (БАЛИҚ) МУЧАЛ ЙИЛЛАРИ — 1928, 1940, 1952, 1964, 1976, 1988,2000,2012, 2024\nИЛОН МУЧАЛ ЙИЛЛЛРИ — 1929, 1941, 1953, 1965, 1977, 1989, 2001, 2013, 2025\nОТ МУЧАЛ ЙИЛЛАРИ — 1930, 1942, 1954, 1966, 1978, 1990, 2002, 2014, 2026\nҚЎЙ МУЧАЛ ЙИЛЛЛРИ — 1931, 1943,1955, 1967, 1979, 1991, 2003, 2015, 2027\nМЛЙМУН МУЧАЛ ЙИЛЛЛРИ — 1932, 1944,1956, 1968, 1980, 1992, 2004, 2016, 2028\nТОВУҚ МУЧАЛ ЙИЛЛЛРИ — 1933, 1945,1957, 1969, 1981, 1993, 2005, 2017, 2029\nИТ МУЧАЛИ ЙИЛЛАРИ — 1934, 1946,1958, 1970, 1982, 1994, 2006, 2018, 2030\nТЎНҒИЗ МУЧАЛ ЙИЛЛАРИ — 1935, 1947,1959, 1971, 1983, 1995, 2007, 2019, 2031\n(Visited 8 080 times, 6 visits today)


28 феврал 2021, Тошкент вақти: 12:06\nСўўрўнбай Жээнбеков сайловолди учрашувида. 2017 йилнинг октябри.\nБишкеклик ҳуқуқ фаоли Нурбек Тўқтақунов амалдаги президент Сўўрўнбай Жээнбеков президент сайловида қонунда белгиланганидан кўп маблағ харжлаганини ва буни яширганини иддао қилди.\nТўқтақунов Фейсбукдаги саҳифасида эълон қилинган харажатлар рўйхатини амалдаги президентнинг сайлов штабида ишлаган ва “Жээнбековдан ҳам, Атамбаевдан ҳам кўнгли қолган” одам тақдим этганини ёзди.\n-Бу ҳужжатнинг ҳақиқий эканини текшириб кўриш қийин эмас. Рўйхатда одамларнинг исмлари, географик номлар, олинган пуллар нималарга ишлатилганини кўрибоқ, ҳужжат ҳақиқатга яқин деган тасаввур пайдо бўлади. Сайлов штаби томонидан белгиланганидан кўп харажат ишлатилган. Бу эса президентлик сайлови ўғирланганини англатади,-деди Нурбек Тўқтақунов.\nАйни пайтда коррупцияда айбланиб қамоқда ётган собиқ бош вазир Сапар Исақовнинг адвокати бўлган Нурбек Тўқтақунов рўйхатни ҳимояси остидаги одамдан ёки унинг яқинларидан олмаганини ҳам қўшимча қилди.\nБироқ президент Сўўрўнбай Жээнбеков ва унинг сайлов штабини бошқарган Фарид Ниёзов бу маълумот юзасидан муносабат билдирмади. Президент матбуот котиби Толгонай Стамалиева эса маълумотни фейк деб атади.\n-Ёлғон маълумот экани кўриниб турибди. Ҳеч қандай муҳр ва имзолар йўқ. Фейк маълумотга изоҳ бермаймиз,- деди Толганай Стамалиева.\nАмалдаги президент мансуб бўлган Социал демократлар партияси эса эълон қилинган маълумотни партия котибияти ўрганаётганини ва яқин кунларда партия позицияси эълон қилинишини айтди.\nСиёсатчи Равшан Жээнбеков ижтимоий тармоқда қизғин муҳокамага сабаб бўлаётган бу маълумотлар юзасидан президент шахсан ўзи жамоатчиликка тушунтириш бериши лозим, деб ҳисоблайди:\n-Кучли мухолифат мавжуд давлатда бу каби маълумотлар ортидан ҳукумат истеъфога чиқарилиши мумкин эди. Бироқ Қирғизистоннинг ҳозирги шароитида бу маълумот бугун бўлмаса ҳам эртага ҳукуматнинг қаттиқ бош оғриғига айланади.Чунки ҳокимиятнинг легитимлиги масаласи кун тартибига чиқади,-деди сиёсатчи.\nСиёсатшунос Эмил Жўраев эса бу воқеани амалдаги ва собиқ президент ўртасида юзага келаётган компроматлар урушининг бошланиши деб шарҳлади.\nШундан сўнг Сўўрўнбай Жээнбеков билан ўтган йили президентликни топширган Алмазбек Атамбаев ўртасидаги муносабатлар совуб кетгани айтилади. Ўз вақтида Атамбаев Жээнбековни президентликка муносиб номзод дея кўрсатган эди.


Лос-Анжелесда «Олтин глобус» мукофотларини топшириш маросими бошланди\n08:50 / 09.01.2017\nМукофотларни топшириш маросимида америкалик комик Жимми Фэллон биринчи марта бошловчилик қилмоқда – у сиёсий масалаларда ҳазиллар қилишга ваъда берган.\nАктёрлар Аарон Тейлор-Жонсон («Тун қороғусида» фильмидаги роли), шунингдек Билли Боб Торнтон («Голиаф» сериалидаги роли учун) илк мукофотларга лойиқ кўрилди.\nШунингдек, “Атланта” комедия йўналишидаги энг яхши сериал деб топилган бўлса, бундай сериалдаги энг яхши аёл роли учун Трэйси Эллис Росс мукофотга лойиқ кўрилди. 2016 йилнинг энг яхши мини-сериали деб “Халқ О.Жей Симпсонга қарши” сериали тан олинди. Мини сериалдаги энг яхши аёл роли учун Сара Полсон мукофотни қўлга киритди. Виола Дэвис эса “Тўсиқлар” фильмидаги иккинчи даражали роль учун “Олтин глобус”ни қўлга киритди.\nМаълумот учун, “Олтин глобус” мукофотлари 1942 йилдан бери Ҳолливудда аккредитациядан ўтган хорижий журналистлар томонидан эътироф этилган кинофильм ҳамда телевизион картиналар учун топшириб келинади.\nЛос-Анжелес «Олтин глобус»


Хитой ҳукумати томонидан Ҳимолай тоғ ёнбағри атрофида йўл қурилиши лойиҳаси амалга оширилиши Ҳиндистон билан муносабатлар кескинлашувига олиб келмоқда. Ҳиндистон ва Хитой каби гигант давлат орасида кун кечираётган кичик Бутан мамлакати бу масала марказида бўлиб турибди. Гап шундаки, Хитой ва Бутан чегаралари тўлалигича аниқланмаган ҳамда Доклам Платоси кўп йиллардан бери низоли ҳудуд ҳисобланади. Эндиликда расмий Пекин айнан Доклам ҳудудидан ўтувчи йўл қурилишини бошламоқда.\nДастлабки эътироз Бутан томонидан билдирилган бўлиб, бу давлат Хитойни "халқаро ҳуқуқ нормаларини очиқ бузиш ва санкциялаштирилмаган йўл қурилишини бошлаш"да айблаган. Зиддиятнинг асл моҳияти айнан Доклам Платосида яширинган бўлиб, агар ҳудуд хитойликлар томонидан назорат қилинса, Ҳиндистон шимоли-шарқий штатларидаги буфер ҳимоясини йўқотади ва бу уларнинг геосиёсий манфаатларига тўғри келмайди.\nБутан ва Ҳиндистон халқларини узоқ йиллик қўшничилик, этник-маданий ва диний омиллар боғлаб туради. Қолаверса, ҳинд ҳарбий кучлари Бутан ерларида тез-тез армия машғулотларини ўтказиб туриши сир эмас.\nХХР Ташқи ишлар вазирлиги расмий вакили Лу Кангнинг айтишича, Доклам ҳеч қачон Бутанга тегишли ҳудуд бўлмаган, тарихан бу ерлар Хитой империясига қарашли эди.\n"Бу ерда қурилиш лойиҳасини бошлашимизнинг энг асосий сабаби ҳам шу: Доклам Платоси Бутанга тегишли эмас, ҳаттоки Ҳиндистонга ҳам", дейди у. Эслатиб ўтамиз, Хитой ва Бутан мамлакатлари ўртасида шу кунгача расмий дипломатик муносабатлар мавжуд эмас.


Шифокорнинг бепарволиги ва билимсизлиги сабаб бир бола нобуд бўлди\nТошкент +24,3 °C\n24 Янв 2019 1369\nА.И 2015 йилда Андижон Давлат тиббиёт Институти педиатрия факультети, 2017 йил Тошкент врачлар малакасини ошириш институти, эндокриналогия кафедраси, болалар эндокринолог йўналишини тамомлаган. Сўнг Фарғона вилояти Тошлоқ тумани Тиббиёт бирлашмасига қарашли КТМПда болалар эндокринологи лавозимида ишлаган.\nБир сўз билан айтганда олий маълумотли шифокор.\nУ ўз иш жойида навбатчиликда бўлган вақтда Ф.Хўжаниёзова фарзанди Хожиакбар Ўринбоевни тана ҳарорати 40,5 градус билан болалар шифохонаси қабул бўлимига олиб келган. А.И эса ўзига юклатилган вазифаларга бепарволик билан қараб, алаҳсираш, йўтал, тана ҳарорати юқорилиги каби белгилар билан оғир аҳволда келган болага малакали тиббий хизмат кўрсатмаган. Болага талвасини олдини олиш ва иситмани тушириш учун муолажа қилган ҳолда қабул бўлимида ушлаб турган. Беморнинг оғир аҳволдалиги, ўткир фарингит (вирус ва бактериялар қўзғатилишидан томоқ шиллиқ қаватлар яллиғланиши), гипертермик синдром (тана хароратини 405 градус, юқорилиги), невротаксикоз (касалликлар вақтида инфекциялар қонга ўтиши ҳисобига, қон таркибида инфекция кўпайиб кетиши, организимда умумий захарланиш белгилари борлиги) ташхисини қўйиб, алахсираш, йўтал бўлсада, шошилинч педиатрия (реанимация) бўлимига жойлаштирмаган.\nШунингдек, малакали реаниматолог ва бошқа соҳа шифокорлари кўрувини ташкил этмасдан, асослантирилган ташхис қўймасдан, беморни соат 2200 дан 0115 га қадар назоратсиз қолдирган. Натижада боланинг соғлиғи ёмонлашган, ҳушини йўқотган ва ўта оғир аҳволга тушган. Бўлимда амалиёт ўтаётган (эътибор беринг, амалиёт ўтаётган бўлажак шифокор билган ҳолатни касб устаси билмаслиги мумкинми?) Ю.Валиев томонидан бемор шошилинч педиатрия бўлимига соат 0115 да олиб ўтилган.\nШошилинч педиатрия бўлими шифокори Х.Каримов томонидан беморга ўткир юрак етишмовчилиги 4-даражаси, ўткир нафас етишмовчилиги 4-даражаси ташхиси қўйилиб, кўрсатилган реанимацион муолажалар ўз самарасини бермаганлиги натижасида соат 0150 да Х.Ўринбоев вафот этган.\nВилоят судга оид комиссион экспертизаси Х.Ўринбоевнинг ўлимига ўткир респиратор инфекция касаллиги, гипертермик синдром (тана ҳарорати юқори даражага кўтарилиб кетиши) натижасида юз берган инфекцион токсик шок, бош мия шишуви сабаб бўлгани айтилган. Агар вояга етмаган Х.Ўринбоев тиббиёт бирлашмаси болалар бўлимига ўз вақтида ётқизилганида, навбатчи шифокор томонидан уни аҳволи етарли даражада баҳоланиб, малакали тиббий ёрдам кўрсатилганида, ундаги асосий касаллик асоратларини олдини олиш ва ҳаётини сақлаб қолиш имконияти бўлиши мумкинлиги кўрсатилган.\nСуд ҳукми билан А.И Ўзбекистон Республикаси Жиноят кодексининг 116-моддаси 3-қисми билан айбли деб топилиб, икки йил хаким (врач)лик лавозимларида ишлаш ҳуқуқидан маҳрум қилиниб, бир йил озодликдан маҳрум қилиш жазоси тайинланди.\nГиппоктар қасамини ичган шифокорнинг вазифаси нима ўзи? Инсонлар ҳаётини асраб қолишга уриниш эмасми? Айниқса, у бола бўлса. У қонуний томондан жазосини олади. Аммо унинг айби билан бировнинг гулдек фарзанди оламдан ўтди. Энди бу шифокор ўзини оқлай оладими?\nФарғона вилояти Ёзёвон туман суди раиси\n25 Июн 2019 3164\n26 Июн 2019 2887\n8 Июл 2019 2836\n14 Июл 2019 2781\n2 Июл 2019 2758\n1 Июл 2019 2400\n11 Июл 2019 2232\n1 Июл 2019 2111\n6 Июл 2019 1978\n9 Июл 2019 1881\n22 Июл 2019 1827\n24 Июн 2019 1765\n24 Июн 2019 1573\n12 Июл 2019 1569\n12 Июл 2019 1432\n12 Июл 2019 1334\n8 Июл 2019 1289\n26 Июн 2019 1279\n16 Июл 2019 1279\n25 Июн 2019 1190


Президентимиз айрим ҳокимларни ишдан олиш бўйича кўрсатма берди\nЙиғилишда давлат раҳбари тадбиркорлар ҳуқуқлари кафолатлари ва мулк дахлсизлигини таъминлаш масаласига тўхталиб, ҳокимларни қаттиқ огоҳлантирди. Шунингдек, президент маҳсулот, ускуна, хомашё ҳамда айланма маблағлар учун кредит олишда тадбиркорларга ўрнатилган барча чекловлар олиб ташланиши кераклигини таъкидлади. Марказий банкка кичик бизнес ва оилавий тадбиркорлик субъектларига кредитлар бериш шартларини соддалаштириш бўйича топшириқ берилди.\nПрезидентимиз банк фаолиятига мижозларга хизмат кўрсатиш сифатига қараб баҳо берилишини алоҳида қайд этди. Тижорат банклари кичик бизнес ривожида муҳим бўғин экани, ҳар бир тумандаги «ўсиш нуқталари»га маблағ йўналтириб, тадбиркор ва фуқароларни қўллаб-қувватлаши зарурлиги таъкидланди.\nЙиғилишда тадбиркорлар билан ишлашда сусткашликка йўл қўйган айрим туман ва шаҳар ҳокимларини вазифасидан озод қилиш бўйича кўрсатма берилди. Мутасаддилар йиғилишда муҳокама қилинган масалалар ижросини ташкил этиш юзасидан ахборот берди.


16:12 / 01.06.2018 1883 pdf Ўқиш режими + -\nРўзамизни якунлаб, ифторлик қилаётган лаҳзаларимизда Аллоҳ дуоларимизни ижобат этади. Бу – инсоннинг дунё ва охиратга доир барча сўраши мумкин бўлган хоҳиш-истакларини сўраш имкониятидир. Қақшаган лаблар бир-биридан ажрайди, тил эса Аллоҳ исмини эслай бошлайди. Ташналикдан қуриган ҳалқум ўзини юмшатувчи сув ютумларини аввалдан сеза бошлайди. Оғиз ёпилгандан бери мана ўн икки соатдан кўпроқ вақт ўтди...\nҚачонки осмон сариқ, тўқсариқ ва қизғиш ранглар билан қопланганда, кун ботишининг илк дақиқалари руҳиятимизга тасвирлаб бўлмайдиган хурсандчилик олиб келади. Бу хурсандчилик «ниҳоят кун якунланди» дегандаги эмас, балки сабаби бошқача бўлган хурсандчилик.\nПайғамбаримиз Муҳаммад соллаллоҳу алайҳи васаллам бу лаҳзаларни шундай тасвирлаганлар:\n«Рўзадор мусулмонни икки хурсандчилик бўлади. Бири –у (рўзасини якунлаб, ифторлик билан) оғиз очганида, бошқаси эса – Робби билан учрашганида» (Имом ал-Бухорий).\nПировард мақсад ҳақида фикр юритиш – ўша маррага етишишнинг йўлларидан бири. Олдимизга қўйилган мақсад бизга умумий тасаввурни ёдга солиб туради ва фақат мақсад сари интилишга ёрдам бериб, бу йўлда учрайдиган қийинчиликларни енгиб ўтишга куч беради.\nПайғамбаримиз Муҳаммад соллаллоҳу алайҳи васалламдан келтирилган ҳадисда Рамазондан кўзланган асосий ва иккиламчи мақсад ҳақида баён қилади. Бу мақсадларга етишишга интилиш Рамазонга тайёрланишнинг комил усулларидан ҳисобланади.\nКундалик, ёки иккиламчи мақсад – бу кунлик рўза якунидаги хурсандчиликка эга бўлиш. Асосий мақсад эса ҳаётимиз сўнгидаги саодат – Аллоҳни рози қилиб, У билан учрашишдир.\nРамазонга тайёргарлик кўриш инсондан тренажер залларида қўшимча соатлар ўтказиш ёки парҳез тутишни талаб қилмайди. У танамиздан кўра кўпроқ руҳият ва қалбимиз билан боғлиқ. Кун охирида хурсандчилик келиши инсонни кундузи муайян тарзда рўза тутишга рағбатлантиради.\nРўза тутаётиб ёмонлик қилаверган инсон кун охирида жуда кам эҳтимоллик билан ўзини хурсанд сезади. Бу одатда рўза руҳий тарбия деб эмас, балки жисмоний зўриқиш деб қаралганда юз беради.\nАгар инсон қалби руҳан соғлом бўлса, кун охирида у гуноҳ ва тавбани ҳис этади. Агар қалбга руҳий саломатлик етмаса, инсон ўзини хурсанд сезиши мумкин, лекин бу кўпроқ шаҳвоний хурсандчилик бўлади.\nПайғамбаримиз Муҳаммад соллаллоҳу алайҳи васаллам рўзани ҳеч қанақасига парҳезнинг бирор бир тури деб қарамасликка ундайдилар:\n«Агар рўзадор киши ёлғон сўзларни (гапиришдан) сақланмаса, адолатсизлик қилса, Аллоҳ бу рўзадорнинг очлик ва ташналигига муҳтож эмас.» (Имом ал-Бухорий)\nКун сўнгида ўзини бахтиёр сезиш учун рўзадор кун давомида нималар қилиш керак? Бу саволларга жавоб бериш учун бу бахтиёрликка эришиши сабабларини билиш лозим. Нима учун рўзадор ўзини оғиз очишда хурсанд сезади, бунга (албатта) сабаблар кўп. Қуйида улардан айримларини келтирамиз.\nИнсон ўзига юклатилган вазифани адо этганида табиатан хурсандчиликни ҳис этади. Ифторлик вақти келгандаги ҳис ҳам шундай, чунки Аллоҳнинг раҳмати билан инсон ибодатини якунлай олди. Аллоҳ айтадики:\n«Сизда қайсики неъмат бўлса, Аллоҳдандир. …» (Наҳл сураси, 53-оят).\nРўза – мукофоти саноқсиз бўлган ибодатдир. Шунинг ўзи саодат учун энг катта сабабдир. Аллоҳ рўза тутганлигимиз учун унинг ажрини шундай таърифлайди:\n«Рўзадан бошқа Одам боласининг амали ўзи учундир. У (рўза) – Мен учундир ва унинг ажрини Ўзим бераман.» (Имом ал-БухорийА, Қудсий ҳадис).\nТабиийки, инсоннинг саломатлиги унинг саодатли қилади. Рўза куни қалб ва руҳ кучини мустаҳкамлайди. Бундан ташқари, рўза соғлигимиз учун кони фойдалилигини тиббий тадқиқотлар тасдиқлайди. Қалб, руҳ ва тана саломатлигининг муштарак яхшиланиши инсонга бахтиёрлик ҳиссини беради.\n4. Дуолар ижобат бўлиши\nРўзамизни якунлаб, ифторлик қилаётган лаҳзаларимизда Аллоҳ дуоларимизни ижобат этади. Бу – инсоннинг дунё ва охиратга доир барча сўраши мумкин бўлган хоҳиш-истакларини сўраш имкониятидир. Ибн Умар айтадиларки:\n«Айтадиларки, ҳар бир мўъмин оғиз очарда сўраган ҳар бир сўраганига жавоб олади. Унинг ижобати бу дунёда бўлади ёки унинг учун охиратига сақланиб қўйилади».\nҚуёш ботиб, кеч кириши билан инсон дўзах алангасидан холос бўлиш учун яна бир имкониятни қўлга киритганидан хурсанд бўлади, чунки кейинги кеча – унинг учун охирги кеча бўлиши мумкин. Ҳар бир Рамазон кечаси инсонга (гуноҳлардан) холос бўлиш имконини тақдим этади. Жаноб пайғамбаримиз Муҳаммад соллаллоҳу алайҳи васаллам айтадиларки:\n«Рамазонда Аллоҳ инсонларни дўзах оловидан озод этади ва бу ҳар кеча содир бўлади».\n6. Рўзадорнинг ақлий кайфияти\nРўза тутиб, саодатни ўзига мақсад қилган инсон саодатга қараб кетаётганлигини ҳис этади. Саодатни ўйлаб кўрмаган инсон билан рўза тутиб, саодатни мақсад қилган инсон қараши бошқача бўлади. Фаҳмли инсон кун давомида рўзанинг узоқ давом этишига эътироз билдиравермайди, чунки у сабр билан рўзасини якунлай олиш саодатини кутади.\nРўзадор ўзини таомлардан, ичимликлардан ёки жинсий алоқадан маҳрум этилган деб ҳис этмайди, чунки саодат ва чексиз мукофотларни сезиб, олдиндан лаззатланиш бу маҳрумликлар ҳақидаги ўй-хаёллар ўрнини эгаллайди. Рўзадор кун давомида нимаики муаммога тўқнаш келганидан қатъий назар, у сабр билан ҳар қандай тўсиқни енгиб ўтади ва оғиз очиш олдидан дуо қилиб сўрайди.\nРамазонга тайёрланишнинг энг яхши йўлларидан бири – бу рўзадаги саодатга диққат қилишдир. Аллоҳ Таоло айтади:\n«Аллоҳнинг фазли ва раҳмати ила. Бас, ана шу билан хурсанд бўлсинлар. У улар жамлайдиган нарсалардан яхшидир», деб айт».\n(Юнус сураси 58-оят).\nИхтиёржон Пўлатов таржимаси\n17:20 / 31.05.2018 2451\n16:15 / 01.06.2018 4076\n2233 22:12 / 04.06.2018\n1881 05:00 / 14.01.2017\n3752 14:50 / 28.05.2017\nАллоҳ таоло шундай деди .Менинг номимдан айт .Эй ўз жонларига жавр зулм қилган бандаларим, Аллоҳнинг раҳматидан ноумид бўлманг Албатта, Аллоҳ барча гуноҳларни давоми...\n2685 09:57 / 08.06.2018\n792 19:00 / 08.05.2019\n721 19:00 / 07.05.2019\n43078 11:58 / 10.10.2018\n55375 11:56 / 10.10.2018\n8513 15:03 / 10 март